**НАРЕДБА**

**ЗА ПРЕМЕСТВАЕМИТЕ ОБЕКТИ, РЕКЛАМНИ, ИНФОРМАЦИОННИ, ДЕКОРАТИВНО – МОНУМЕНТАЛНИ ЕЛЕМЕНТИ, ЕЛЕМЕНТИ НА ГРАДСКОТО ОБЗАВЕЖДАНЕ И РЕКЛАМНАТА ДЕЙНОСТ НА ТЕРИТОРИЯТА НА ОБЩИНА КАРНОБАТ**

**ГЛАВА ПЪРВА**

**ОБЩИ ПОЛОЖЕНИЯ**

**РАЗДЕЛ І**

**ПРЕДМЕТ**

**Чл. 1**. (1) Тази наредба определя условията и реда за поставяне и принудително премахване на преместваеми обекти, рекламни, информационни, декоративно-монументални елементи, елементи на градското обзавеждане и рекламната дейност на територията на община Карнобат.

(2) Преместваемите обекти, рекламните, информационни, декоративно-монументални елементи и елементи на градското обзавеждане на територията на община Карнобат се разполагат след издадено разрешение за поставяне по реда, установен с тази наредба.

(3) Разрешения за поставяне на обектите по ал.1 се издават въз основа на схеми за поставяне върху имоти - собственост на държавата или на общината и въз основа на скица с указан начин на поставяне върху имоти - собственост на други лица.За държавните имоти схемата се одобрява след съгласуване със съответната централна администрация, която стопанисва имота, а в останалите случаи - с областния управител.

(4) Разрешения за поставяне на обектите по ал.1 в недвижими имоти - паметници на културата, се издават въз основа на схема, одобрена от главния архитект, след съгласуване с Национален институт за недвижимо културно наследство.

(5) Техническите правила и изисквания към преместваеми обекти рекламни, информационни, декоративно-монументални елементи и елементи на градското обзавеждане са определени в Приложение №1.

(6) Всички свободни позиции се обявяват на интернет страницата на община Карнобат и на информационното табло в Центъра за административно обслужване не по-късно от 1 месец след освобождаването им.

**Чл.2.** Преместваемите обекти, рекламните, информационни, декоративно-монументални елементи и елементи на градското обзавеждане по тази наредба не представляват недвижими имоти по смисъла на чл. 110 от Закона за собствеността. Те не се нанасят в кадастралната карта, не се записват в кадастралните регистри, а за удостоверяване на правото на собственост или на други права върху тях не се съставят или издават актове, подлежащи на вписване в имотния регистър.

**Чл.3.** Преместваемите обекти, рекламните, информационни, декоративно-монументални елементи и елементи на градското обзавеждане трябва да отговарят на устройствените и строителните правила за безопасност и за формиране на благоприятна жизнена среда и добър естетически облик на община Карнобат.

### РАЗДЕЛ ІІ

### ВИДОВЕ ПРОЕКТИ, ПО КОИТО СЕ ПОСТАВЯТ ПРЕМЕСТВАЕМИТЕ ОБЕКТИ, РЕКЛАМНИТЕ И ИНФОРМАЦИОННИТЕ ЕЛЕМЕНТИ И ЕЛЕМЕНТИТЕ НА ГРАДСКО ОБЗАВЕЖДАНЕ

**Чл. 4**. Преместваемите обекти, рекламните и информационните елементи и елементите на градско обзавеждане се поставят по типови проекти или по индивидуални проекти.

**Чл. 5**. Типовите проекти се утвърждават със заповед от главния архитект на общината.

**Чл. 6**. (1) Типовите проекти са общинска собственост, съхраняват се в Дирекция „Устройство на територията“ при община Карнобат и се предоставят при поискване на всеки желаещ срещу заплащане на направените административни разходи за подготовка на заверено копие.

(2) Типовите проекти се публикуват на интернет страницата на община Карнобат и могат да се изтеглят и ползват безвъзмездно.

**Чл. 7**. По типов проект се поставят:

1. павилионите;
2. временни базарни конструкции;

3. обектите и елементите на спирките на транспорта;

4. обществените информационни елементи.

**Чл. 8**. Обекти и елементи, за които не е задължително поставянето по типови проекти и за които не са утвърдени типови проекти, се поставят по индивидуални проекти.

**РАЗДЕЛ ІІІ**

**СХЕМИ ЗА РАЗПОЛАГАНЕ**

**Чл. 9**. За поставяне върху държавни и общински имоти на преместваеми обекти, рекламни, информационни, декоративно-монументални елементи, елементи на градското обзавеждане, се одобряват схеми, които определят пространственото разположение, вид, тип, размер и функция на обектите и/или елементите.

**Чл.10**. (1) Схемите за поставяне на преместваеми обекти, рекламни, информационни, декоративно-монументални елементи, елементи на градското обзавеждане върху общински имоти се изготвят служебно от общинска администрация и се одобряват от главният архитект. Схемите са с двугодишен срок.

(2) Схемите за поставяне на обектите по ал.1 върху имоти - държавна собственост се изготвят по искане на заинтересувано лице, съгласувано със съответната централна администрация, която стопанисва имота, а в останалите случаи - с областния управител и се одобряват от главния архитект.

(3) Проектите на схеми за поставяне по ал.1 и ал.2 се одобряват след съгласуване;

1. с дружествата доставчици на вода, енергия и електронни съобщения, в случай че от скицата по [чл. 16, ал. 3 от Закона за кадастъра и имотния регистър](https://legislation.apis.bg/doc/12139/0/#p30573571) с данните за надземната и подземна инфраструктура се установи наличие на техническа инфраструктура в обхвата на схемата;

2. с Министерството на културата при условията и по реда на [Закона за културното наследство](https://legislation.apis.bg/doc/334811/0/), когато се засягат недвижими имоти - културни ценности.

**Чл.11**. (1) За поставяне на преместваеми обекти, рекламни и информационни елементи в частни имоти заинтересованото лице представя скица - проект с указан начин на поставяне.

(2) Скицата с указан начин на поставяне определя пространственото разположение на обекта в поземления имот и неговия вид, тип, размер и функция.

(3) Предложението може да бъде придружено със снимков материал.

(4) Разстоянията на обектите по ал.1 до сгради и до регулационни и имотни граници се определят със скицата съобразно правилата за строежи по [Закона за устройство на територията](https://legislation.apis.bg/doc/473252/0/) и [Наредба № 7 за правила и нормативи за устройство на отделните видове територии и устройствени зони.](https://sofia.obshtini.bg/doc/23658/0/)

(5) Проектът на скица с указан начин на поставяне се съгласува по реда на чл. 10, ал.3.

(6) Проектът на скица с указан начин на поставяне се подписва от проектант и от заявителя.

(7) Скицата с указан начин на поставяне се издава от главния архитект на общината.

(8) Скицата с указан начин на поставяне се съобщава на заинтересованите лица по реда на [чл. 61 от АПК](https://legislation.apis.bg/doc/476739/0/#p39273059).

**Чл.12**. Схемата за преместваеми обекти, рекламни, информационни, декоративно-монументални елементи, елементи на градското обзавеждане върху общински имоти се одобрява в 2 /Два/ екземпляра. Единият се обявява на видно място в сградата на общината, а вторият се съхранява при главния архитект. Одобрената схема се публикува и на интернет страницата на община Карнобат.

**Чл.13**. (1) Схемите за поставяне могат да се изменят във връзка с възникнали обществени или други конкретни нужди.

(2) Изменения в схемите за поставяне, изцяло или в отделни техни части, се правят по реда, предвиден за одобряването им.

(3) Отмяна на схемите за поставяне, изцяло или в отделни техни части, е допустимо:

1. по искане на лицето, по чиято инициатива е одобрена схемата;

2. на основанията по [чл. 99 от АПК](https://legislation.apis.bg/doc/476739/0/#p5762921);

3. при възникване на нови факти и обстоятелства, които съобразно действащите правила и нормативи правят схемите неприложими, съответно предвидените с тях обекти недопустими по местоположение;

4. когато обществените нужди налагат това.

(3) Заповедта за отмяна се съобщава по реда АПК.

(4) Отмяната има действие занапред и не засяга законосъобразно издадени разрешения за поставяне и разрешения за ползване на място.

**Чл.14**. Свободните позиции, за които в рамките на 6 последователни месеца не са постъпили заявления, могат да се заличат в схемата от главния архитект.

**Чл.15**. На първо число на всяко тримесечие община Карнобат, чрез Дирекция “Устройство на територията” изнася на информационното табло в Центъра за административно обслужване и на интернет страницата на община Карнобат, списък със свободните позиции за поставяне на преместваеми обекти, рекламни и информационни елементи.

**Чл. 16**. Местата на съдовете за събиране на отпадъци - контейнери, кофи, улични кошчета и други се определят със заповед на Кмета на община Карнобат по реда на [Закона за управление на отпадъците](https://legislation.apis.bg/doc/559413/0/) и [Наредбата за управление на отпадъците на територията на](https://sofia.obshtini.bg/doc/2614874/0/) община Карнобат.

**Чл. 17**. Схемите за поставяне на съоръжения за достъпна среда по [чл. 184, ал. 2 от Закона за устройство на територията](https://legislation.apis.bg/doc/473252/0/#p28514801) за осигуряване на достъпен вход до сгради се одобряват индивидуално за всяка конкретна сграда по искане на един или на няколко от собствениците в сградата със заповед на главния архитект на общината.

**РАЗДЕЛ ІV**

**ИЗИСКВАНИЯ КЪМ ПРЕМЕСТВАЕМИТЕ ОБЕКТИ, РЕКЛАМНИТЕ, ИНФОРМАЦИОННИТЕ, ДЕКОРАТИВНО-МОНУМЕНТАЛНИТЕ ЕЛЕМЕНТИ И ЕЛЕМЕНТИТЕ НА ГРАДСКОТО ОБЗАВЕЖДАНЕ**

**Чл.18**. Преместваемите обекти, рекламните, информационни, декоративно-монументални елементи и елементи на градското обзавеждане независимо от техния вид и обхват трябва да отговарят на следните изисквания:

1. да отговарят на нормите за безопасност;
2. да бъдат поддържани в добро състояние по отношение на тяхната чистота и функция, сигурност и безопасност, включително да се поддържа чистотата в прилежащата на обекта територия;
3. да не нарушават условията на обитаване;

4. да не затрудняват и ограничават достъпността и проходимостта на градската среда, както и правилата за достъпност на средата, определена с Наредба №4/01.07.2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания;

5. да не са поставени и да не се ползват в нарушение на настоящата наредба и на действащото законодателство;

6. да не застрашават безопасността на движение по улиците;

7. да не препятстват използването по предназначение на законно изградените обекти в поземленият имот, в който са разположени;

8. да не препятстват нормалното ползване на съседни сгради, преместваеми обекти, рекламно-информационни елементи и монументално-декоративни елементи;

9. да не се поставят върху съоръжения на инженерната инфраструктура или в сервитутната им зона по начин, нарушаващ изискванията за безопасност, препятстващ достъпа до тях или създаващ затруднения за нормалната им експлоатация;

10. да не се създават рискови условия за живота и здравето на гражданите и за безопасността на движение;

11. да не се поставят върху транспортно-комуникационните съоръжения и техните предпазни огради.

**Чл.19.** Неспазването на изискванията на чл.18 е основание за прекратяване или отнемане на разрешението за поставяне от органа, който го е издал, когато обектът е върху имот - общинска собственост

**Чл.20.** (1) Лицата, получили разрешение за поставяне на преместваеми обекти, рекламни и информационни елементи по съответния ред, са длъжни да не променят предназначението им, да поддържат в добър вид обектите и пространството около тях, да осигурят безопасни условия за тяхната експлоатация, да ги демонтират и премахнат след изтичане на срока, прекратяване или отнемане на разрешението за поставяне и да възстановят вертикалната планировка на терена.

(2) Лицето, на което е издадено разрешение за поставяне на преместваеми обекти, рекламни и информационни елементи върху имот общинска собственост, няма право да преотдава и/или преотстъпва площите, върху които е му е разрешено поставяне на обекта, нито самия обект на други лица, под каквато и да е форма (сключване на договори за съвместна дейност, наем, лизинг, възмездно прехвърляне или други форми).

**Чл.21.** Разрешението за поставяне запазва действието си за правоприемника на лицето, на което е издадено само при сливане, вливане, отделяне, разделяне и промяна в правноорганизационната форма, съгласно Търговския закон. В едномесечен срок от настъпването на правоприемството/промяната, заинтересованите лица заявяват писмено желанието си да встъпят в правата и задълженията на праводателя по сключения договор или тези, произтичащи от платена такса за ползване. Когато имотът е общински, отношенията се уреждат с допълнително споразумение към основния договор, а за останалите имоти - със съгласие на другата страна по договора. Когато правата произтичат от платена такса, те се ползват за остатъка от срока само въз основа на заявлението.

**Чл.22.** Промяна във вида на обекта, срока за поставяне и местоположението му може да се извърши с ново разрешение по реда на тази наредба.

**Чл.23.** Всеки собственик на преместваем обект е длъжен да постави на видно място върху обекта издаденото разрешение за поставяне. За преместваем обект от вида на маси за сервиране, чадъри, сенници, тенти, стойки, стелажи, информацията се поставя в непосредствена близост до входа на обекта за търговия и услуги. При извършване проверка на обекта, собственикът е длъжен да представи на проверяващите издаденото му разрешение за поставяне.

**Чл.24.** Поставянето на преместваемите обекти, рекламните, информационни, декоративно-монументални елементи и елементи на градското обзавеждане върху имоти - общинска собственост може да се извършва от общинско предприятие или търговско дружество, избрано по реда на [Закона за обществените поръчки](https://legislation.apis.bg/doc/2752471/0/).

**Чл.25.** (1) Поставянето на преместваемите обекти, рекламните, информационни, декоративно-монументални елементи и елементи на градското обзавеждане се извършва в едномесечен срок след издаване на разрешението за поставяне. Поставянето се документира с констативен протокол, съставен от служители на дирекция „Устройство на територията“. Към протокола се прилага снимков материал на терена преди поставянето на преместваемия обект или рекламния елемент, както и снимков материал след поставянето му, който става неразделна част от протокола.

(2) Собственикът на преместваемия обект, на рекламния и информационен елемент е длъжен за своя сметка да го премахне в седемдневен срок от датата на изтичане на срока на разрешението за поставяне или неговото прекратяване и да възстанови имота в предишния му вид.

(3) В случай, че задълженията по ал. 2 не са изпълнени в срок, лицето се наказва по реда на настоящата наредба и се пристъпва към принудително му премахване.

**ГЛАВА ВТОРА**

**ПРЕМЕСТВАЕМИ ОБЕКТИ**

**РАЗДЕЛ I**

**ВИДОВЕ ПРЕМЕСТВАЕМИ ОБЕКТИ И ИЗИСКВАНИЯ КЪМ СЪЩИТЕ**

**Чл.26.** Преместваем обект по смисъла на настоящата наредба е обект, предназначен за увеселителна, търговска или друга обслужваща дейност, който няма характеристиките на строеж и може след отделянето му от повърхността и от мрежите на техническата инфраструктура да бъде преместван в пространството, без да губи своята индивидуализация и/или възможността да бъде ползван на друго място със същото или с подобно предназначение на това, за което е ползван на мястото, от което е отделен, като поставянето му и/или премахването му не изменя трайно субстанцията или начина на ползване на земята, както и на обекта, върху който се поставя или от който се отделя. Преместваемият обект може да се закрепва временно върху терена, като при необходимост се допуска отнемане на повърхностния слой, чрез сглобяем или монолитен конструктивен елемент, който е неразделна част от преместваемия обект и е предназначен да гарантира конструктивната и пространствена устойчивост на обекта и не може да служи за основа за изграждане на строеж.

**Чл.27.** Според срока, за който се издава разрешение за поставяне, преместваемите обекти могат да бъдат:

1. Целогодишни - за срок до 10 години;

2. Кратковременни - разположени във връзка с провеждането на градски празници, чествания, изложения, презентации, промоции, атракционни мероприятия, традиционни продажби /мартенски, великденски, коледни и др./ и други обществени прояви, за не повече от 30 дни за едно събитие;

3. За срока на концесионния, арендния или наемния договор;

4. Сезонни- за срок до 6 месеца.

**Чл.28.** По своето предназначение и вид преместваемите обекти могат да бъдат:

1. За извършване на търговия и други обслужващи дейности на закрито:
   1. павилиони -самостоятелен обект или модул с площ до 15 кв. м. и височина до 3 м. за един модул. Ограничението не се отнася за обектите, разрешени по реда на отменения чл. 120, ал. 4 от ППЗТСУ, които са преминали под режима на чл. 56 от ЗУТ. Цитираните обекти се разрешават по реда на настоящата наредба, до посочената в разрешението по чл. 120, ал. 4 ППЗТСУ квадратура и за определената в същото функция;

1.2. временни базарни конструкции;

1.3. фургони;

1.4. каравани;

1.5. други;

2. За извършване на търговия и други обслужващи дейности на открито – с площ до 6 кв.м., с/без чадър, сенник или тента, не по-ниски от 2,50 м. от нивото на терена, със свободни пространства между тях, за широк достъп, без препятстване на пешеходното движение:

2.1. маси, сергии, щандове;

2.2. количка - подвижно търговско съоръжение;

2.3. хладилни шкафове, фризери, хладилни витрини и други;

2.4. машини или автомати за кафе, напитки, закуски и други;

2.5. стелажи, щендери, стойки, цветарници, стативи (включително и такива за ръчни производства на български художествени и традиционни празнични изделия);

2.6. маси за сервиране пред съществуващи заведения за хранене и развлечения, без възможност за широк достъп и свободно преминаване на пешеходци през тях. Заетата площ представлява цялата зона с ограничен достъп. Ограничението за площ, посочено в т.2, не е приложимо;

2.7.слънцезащитни устройства – сенници, тенти и други;

2.8. навеси, не по – ниски от 2,50 м от нивото на терена;

2.9. ветробрани;

2.10. подиуми;

2.11.банкомати.

3. Спортно - атракционни съоръжения, детски, увеселителни и други съоръжения;

3.1. закрити циркови арени и други увеселителни обекти по смисъла на чл. §5 т.71 ДР на ЗУТ;

3.2. стрелбища;

3.3. детски атракционни съоръжения- колички, клатушки, въртележки, детски електромобили и други;

3.4. моторни люлки;

3.5. други спортни или атракционни съоръжения.

4.Обслужващи транспорта:

4.1. навеси за спирки на масовия градски транспорт;

4.2. павилиони за обслужване на масовия градски транспорт;

4.3. зарядни колонки за електрически превозни средства.

5. Палатки, шатри и други конструкции, в които се извършва търговска или друга дейност;

6. Паркови и улични елементи на обзавеждане;

7. Тоалетни кабини;

8. Телефонни кабини;

9. Елементи на урбанизираната територия и на сградите и съоръженията, които имат за цел осигуряване на достъпна архитектурна среда за цялото население, отчитащи специфичните нужди на хората с намалена подвижност.

10. други обекти по смисъла на чл. 56, ал. 1 от Закона за устройство на територията.

**Чл.29.** Преместваемите обекти могат да бъдат предназначени за продажба на стоки и/или предоставяне на услуги:

1. Закуски, кафе и други напитки;

2. Печатни произведения и дребно пакетирани стоки;

3. Произведения на художествените занаяти;

4. Цветя;

5. Тютюневи изделия и алкохол;

6. Ядки;

7. Сладолед;

8. Плодове и зеленчуци;

9. Хранителни стоки

10. Билети и фишове;

11. Стоки, свързани с честване на празници;

12. Услуги от занаятчийски характер;

13. Атракционни обекти (циркове, колички и др.);

14. Промишлени стоки;

15. Преместваеми обекти и съоръжения на юридически лица, необходими във връзка с изпълнение на подписани с община Карнобат договори за текущо поддържане, почистване и/или озеленяване на територията на общината - фургони за инвентар и други подобни. Описаните обекти не могат да бъдат използвани за осъществяване на търговска дейност.

**Чл.30.** Според начина на поставянето им:

1.Стационарни - които заемат постоянно съответната площ за определен срок;

2.Мобилни - поставят се в началото и се прибират в края на работния ден на обекта- колички, стойки, маси, щендери и др.

**Чл.31.** Според свързването им с инженерната инфраструктура :

1.без връзка;

2.с временна връзка.

**Чл.32.** Преместваемите обекти, в които се извършва търговия с хранителни стоки, следва да бъдат регистрирани съобразно изискванията на Закона за храните.

**Чл.33.** Преместваемите обекти трябва:

1. да отговарят на техническите правила и изисквания за поставяне, посочени в Приложение №1;

2. да отговарят на устройствените, инженерно – техническите, противопожарните и санитарно-хигиенните изисквания.

**Чл.34.** Ползвателите на преместваеми обекти са отговорни за поддържане на чистотата върху площта, прилежаща в 5-метровата зона от границите на преместваемия обект.

**Чл.35.** Ползвателите на преместваеми обекти се задължават да осигурят и поддържат в близост до обекта минимум на един брой кош за отпадъци.

**Чл.36.** (1) В случаите, в които поставянето на преместваем обект изисква изграждане на фундамент, същият се разрешава с разрешението за поставяне, като неразделна част от обекта.

(2) След демонтиране на обекта и преместването му на друго място, собственикът на обекта възстановява терена, върху който е бил поставен, във вида му преди поставянето, включително премахва фундамента.

**РАЗДЕЛ II**

**УСЛОВИЯ И РЕД ЗА ПОСТАВЯНЕ И ПОЛЗВАНЕ НА ПРЕМЕСТВАЕМИ ОБЕКТИ**

**Чл.37.** (1) Поставянето на преместваеми обекти на територията на община Карнобат се извършва въз основа на разрешение за поставяне, издадено от главния архитект на общината.

(2) Разрешение за поставяне се издава на:

1. собственика на имота;

2. лице, притежаващо договор за наем или с друг вид договор със собственика на имота, предоставящ право на временно ползване върху заетата площ от обекта или елемента;

3. лице, притежаващо изрично писмено съгласие от собственика на имота за поставяне на обекта или на елемента.

**Чл.38.** Преместваемите обекти по чл.28, т.1.1, 2.4.,3.3.,4.3. от настоящата наредба /павилиони; машини или автомати за кафе, напитки, закуски и други; детски атракционни съоръжения- колички, клатушки, въртележки, детски електромобили и други; зарядни колонки за електрически превозни средства; контейнерни бензиностанции и газостанции/ се разполагат върху имоти - общинска собственост въз основа на одобрена схема по реда на настоящата наредба и след проведен търг или конкурс по реда на Наредба за реда за придобиване управление и разпореждане с общинско имущество. Същите заплащат месечен наем в размери, определени в посочената наредба.

**Чл.39.** Преместваемите обекти по чл.28, т. 1.2., 1.3., 1.4., 2.1., 2.2., 2.3., 2.5., 2.6., 2.7., 2.8., 2.9., 2.10.,2.11., 3.1., 3.2., 3.4., 3.5., 5, 8 от настоящата наредба /временни базарни конструкции; фургони; каравани;маси, сергии, щандове;количка - подвижно търговско съоръжение; хладилни шкафове, фризери, хладилни витрини и други; стелажи, щендери, стойки, цветарници, стативи (включително и такива за ръчни производства на български художествени и традиционни празнични изделия); маси за сервиране пред съществуващи заведения за хранене и развлечения; слънцезащитни устройства – сенници чадъри, тенти и други; навеси; ветробрани; подиуми; банкомати; закрити циркови арени и други увеселителни обекти по смисъла на чл. §5 т.71 ДР на ЗУТ; стрелбища; моторни люлки; други спортни или атракционни съоръжения; палатки, шатри и други конструкции, в които се извършва търговска или друга дейност; телефонни кабини/ се разполагат върху имоти – общинска собственост въз основа на одобрена схема по реда на настоящата наредба и след заплащане на такса за ползване, определена в Наредба за определянето и администрирането на местните такси и цени на услуги на територията на община Карнобат, съобразно [чл. 72 и следв. от Закона за местни данъци и такси](https://sofia.obshtini.bg/doc/10436/0/#p3961598).

**Чл.40.** Разполагането на преместваеми съоръжения по чл.28, т.4.1, 4.2., 6, 7 и 137-139 от настоящата наредба /навеси за спирки на масовия градски транспорт; павилиони за обслужване на масовия градски транспорт; паркови и улични елементи на обзавеждане; тоалетни кабини; декоративно-монументални елементи, елементи на градското обзавеждане/, се разрешава на името на община Карнобат без заплащане на такси и наеми.

**Чл.41.** Месечните такси са в размер, определен с Наредба за определянето и администрирането на местните такси и цени на услуги на територията на община Карнобат. Същите се дължат за посочения в разрешението период.

(2) Определената такса се заплаща , както следва:

1. Авансово, при получаване на разрешението за поставяне, сума в размер на 1/Една/ месечна такса.

2. Всеки следващ месец, от срока на посочения в разрешението период, не по-късно от 25-то число на предходния месец.

**Чл.42.** (1) Собствениците на преместваеми обекти заплащат определени от Общинският съвет цени на услугите за дейностите по поддържане на чистота на преместваеми обекти.

(2) Цените на услугите по ал.1 се заплащат от собствениците на преместваеми обекти, независимо от собствеността на терена, върху който са поставени. Заплащането е в сроковете за заплащане на такси за ползване на пазари, тържища, тротоари, площади, улични платна, панаири и други терени.

**РАЗДЕЛ ІІІ**

**РЕД ЗА ИЗДАВАНЕ НА РАЗРЕШЕНИЕ ЗА ПОСТАВЯНЕ НА ПРЕМЕСТВАЕМИ ОБЕКТИ ЗА ТЪРГОВИЯ И ДРУГИ ОБСЛУЖВАЩИ ДЕЙНОСТИ НА ЗАКРИТО ПО ЧЛ.28, Т.1**

**Чл.43.** (1) Заявленията за издаване на разрешение поставяне на преместваеми обекти за търговия и други обслужващи дейности на закрито по чл.28, т.1 върху имоти - държавна, общинска или частна собственост се подават писмено до Кмета на общината в Центъра за административно обслужване лично от заинтересованото лице или чрез изрично упълномощен представител.

(2) Заявленията по ал.1 се придружават със следните документи:

1. Единен идентификационен код или копия от документи, удостоверяващи, че физическото или юридическото лице има право по силата на закон да извършва стопанска дейност;

2. Копие от удостоверение за вписване в регистъра на занаятчиите, когато в преместваемото съоръжение ще се извършва дейност, изискваща такова удостоверение;

3. Копие от документ за собственост на имота, в който се иска разполагане на преместваем обект, в случаите, когато имотът не е собственост на община Карнобат;

4. Изрично писмено съгласие от собственика на поземления имот или копие от писмен договор за наем на заетата от преместваемия обект площ, съответно концесионен договор или договор за аренда - в случаите, когато заявлението се подава от несобственик;

5.Проектна документация за обектите, за които се представя индивидуален проект. Обектът и съдържанието на проектната документация са подробно описани в Приложение №2;

6. В случаите, когато преместваемият обект се поставя върху имот – държавна или общинска собственост:

* за обектите по чл.28, т.1.1 /павилиони/ - типов проект и схема по чл.10;
* за обектите по чл.28, т.1.2 /временни базарни конструкции/ - типов проект и схема по чл.10;
* за обектите по чл.28, т.1.3 /фургони/ - конструктивно становище и схема по чл.10;
* за обектите по чл.28, т.1.4 /каравани/ - схема по чл.10;

Когато се заявява поставяне на преместваем обект в частен имот, за всички обекти по чл.28, т.1 се прилага конструктивно становище и скица, с указан начин на поставяне, съгласно чл.11.

Информацията и документите, които са налични в община Карнобат /типов проект, схема по чл.10 и др./ се прилагат служебно;

7. Документ за платена такса за разглеждане на заявлението, съгласно Наредба за определянето и администрирането на местните такси и цени на услуги на територията на община Карнобат;

8. Удостоверение за утвърдена категория или временно удостоверение за открита процедура по категоризиране на туристически обекти по Закона за туризма.

**Чл.44.** (1) Заявленията се разглеждат от комисия, назначена със заповед на Кмета на община Карнобат, в чийто състав се включват 5 длъжностни лица от общинската администрация. Комисията е постоянно действащ орган с мандат от 2 години. Същата се свиква от председателя й, най-малко 7 дни преди провеждане на всяко заседание.

(2) Комисията заседава при кворум повече от половината от състава си и взема решения с обикновено мнозинство от присъстващите членове.

(3) Когато е необходимо, преди произнасянето си, комисията:

1. извършва оглед на мястото, съвместно с представители на КАТ и други специалисти;

2. изисква от заявителя допълнителни документи;

3.изисква от заявителя да съгласува ситуационно решение върху извадка от плана, с “EВН България Електроразпределение” АД, “БТК” АД, “ВиК” ЕАД, кабелни или интернет оператори и други заинтересовани ведомства и организации.

(4) Комисията води протокол за своята работа и се произнася с решение в 30-дневен срок от подаване на заявлението, а в случаите на ал.3 –в 30-дневен срок от датата на представяне на документите по т.2 и т.3, като предлага на главния архитект на общината:

1. Да издаде разрешение за поставяне на преместваем обект;

2. Да направи мотивиран отказ за издаване на разрешение.

(5)В 7-дневен срок от изготвяне протокола на комисията, главният архитект, се произнася с решение, с което уважава заявлението или отказва издаването на разрешение. При произнасянето си, главният архитект е обвързан със становището на комисията. В решението се определя размера на сумите по чл.32, ал.1, начина и срока за внасянето им. Съобщаването на решението става по реда на АПК.

(6)Разрешението за поставяне се издава в 14-дневен срок след влизане в сила на решението по предходната алинея и след заплащане на сумите по чл.46, ал.1. Сумите се заплащат в 7-дневен срок от датата на влизане в сила на решението. Разрешението се връчва на заявителя по реда на АПК.

(7)При незаплащане на дължимите суми в указания срок, органът уведомява заявителя по реда на чл.30,ал.2 от Административнопроцесуалния кодекс /АПК/, като му предоставя тридневен срок, считан от датата на получаване на уведомлението да заплати дължимите суми, с указания, че при неизпълнение в посочения срок, производството по заявлението ще бъде прекратено по реда на чл.56, ал.2 и ал.3 от АПК.

**Чл.45.** При наличието на повече от едно подадено заявление за едно и също място, се провежда жребий в присъствието на лицата.

**Чл.46.** (1) Разрешението за поставяне на преместваем обект се издава от главния архитект на общината, в 1 - месечен срок, считано от датата на заплащане на:

1. таксата за издаване на разрешение;

2. дължимата такса за първия месец от действието на разрешението, в случаите, когато е приложимо;

(2) Разрешението се издава по образец, одобрен от Кмета на община Карнобат, като в него задължително се посочват:

1. трите имена и постоянния адрес на лицето, съответно наименованието, единния идентификационен код, адреса на управление, правно-организиционната форма и имената на представляващия фирмата;

2. собственика на имота, в който се разрешава поставянето;

3. дължимата такса, определена съгласно Наредба за определянето и администрирането на местните такси и цени на услуги на територията на община Карнобат;

4. площта, която заема преместваемия обект;

5. точното местонахождение на обекта в имота и неговото предназначение

6. срока, за който се разрешава поставянето;

7. условията за експлоатация, поддръжка и хигиената на прилежащите площи.

8. номера на решението, въз основа на което се издава.

**Чл.47.** (1) Разрешението за поставяне на преместваем обект за търговия и други обслужващи дейности на закрито се издава със срок, равен на срока посочен в правното основание за заемане на терена, но за не повече от 10 години.

(2) Разрешението за поставяне на преместваем обект за търговия и други обслужващи дейности на закрито върху имот частна собственост се издава за срок не по-дълъг от срока посочен в правното основание за заемане на имота, когато молителят е ползвател, а когато молителят е собственик на имота за срок не по-дълъг от 10 години.

**Чл.48.** Всеки преместваем обект задължително трябва да съдържа информация за физическото или юридическо лице, получило разрешението за поставянето му, номера на разрешението, както и телефон за връзка.

**Чл.49.** Лицата, в полза на които е издадено разрешение за поставяне, са длъжни да получат същото в 14-дневен срок, считано от датата на получаване на писмено уведомление за издаване на разрешение.

**Чл.50.** Не се издава разрешение за поставяне на преместваеми обекти на лица, които:

1. не са представили всички изискуеми документи по чл.43, респективно представените документи не отговарят на изискванията;

2. са подали заявление за позиция, която не е предвидена в одобрената схема, респективно не е свободна към датата на подаване на заявлението.

3. имат задължения към община Карнобат.

4. имат неприключено административно-наказателно производство за нарушение на разпоредбите на тази наредба или ако е приключено наложената глоба или санкция не е заплатена;

5. са нарушавали сключени с общината договори.

**РАЗДЕЛ ІV**

**РЕД ЗА ИЗДАВАНЕ НА РАЗРЕШЕНИЯ ЗА ПОСТАВЯНЕ НА НА ПРЕМЕСТВАЕМИ ОБЕКТИ ЗА ИЗВЪРШВАНЕ НА ТЪРГОВИЯ И ДРУГИ ОБСЛУЖВАЩИ ДЕЙНОСТИ НА ОТКРИТО ПО ЧЛ.28, Т.2.1-2.5 ВКЛЮЧИТЕЛНО**

**Чл.51.** Заявленията за издаване на разрешение за поставяне на преместваеми обекти за търговия и други обслужващи дейности на открито по чл.28, т.2.1, 2.2, 2.3 и 2.5. се подават в 14-дневен срок, считано от датата на обявяване на свободните позиции, съгласно чл.15 от настоящата наредба.

**Чл.52.** Заявленията за издаване на разрешение поставяне на преместваеми обекти за търговия и други обслужващи дейности на открито по чл.28, т.2.1- 2.5. включително върху имоти - държавна, общинска или частна собственост се подават писмено до Кмета на общината в Центъра за административно обслужване лично от заинтересованото лице или чрез изрично упълномощен представител.

**Чл.53.** Заявленията за издаване на разрешение поставяне на преместваеми обекти за търговия и други обслужващи дейности на открито по по чл.28, т.2.1- 2.5. върху имоти - държавна, общинска или частна собственост се придружават със следните документи:

1. Единен идентификационен код или копия от документи, удостоверяващи, че физическото или юридическото лице има право по силата на закон да извършва стопанска дейност или данни за физическото лице, в случаите когато заявителят не е търговец;

2. Копие от удостоверение за вписване в регистъра на занаятчиите, когато в преместваемото съоръжение ще се извършва дейност, изискваща такова удостоверение;

3. Копие от документ за собственост на имота, в който се иска разполагане на преместваем обект, в случаите, когато имотът не е собственост на община Карнобат;

4. Изрично писмено съгласие от собственика на поземления имот или копие от писмен договор за наем на заетата от преместваемия обект площ, съответно концесионен договор или договор за аренда - в случаите, когато заявлението се подава от несобственик;

5. Копие от документ за регистрация като производител на селскостопанска продукция, когато е приложимо;

1. Проектна документация за обектите, за които се представя индивидуален проект. Обектът и съдържанието на проектната документация са подробно описани в Приложение №2;

7. В случаите, когато преместваемият обект се поставя върху имот – държавна, общинска или частна собственост:

-за обектите по чл.28, т.2.1. /маси, сергии, щандове/- схема по чл.10;

-за обектите по чл.28, т.2.2. /количка/ - схема по чл.10;

-за обектите по чл.28, т.2.3. /хладилни шкафове, фризери, хладилни витрини и други/ - схема по чл.10;

-за обектите по чл.28, т. 2.4. /машини или автомати за кафе, напитки, закуски и други/ - схема по чл.10;

-за обектите по чл.28, т. 2.5. /стелажи, щендери, стойки, цветарници, стативи (включително и такива за ръчни производства на български художествени и традиционни празнични изделия)/-с височина до 1,50 метра - схема по чл.10, над 1,50 метра - схема по чл.10 и конструктивно становище.

Информацията и документите, които са налични в община Карнобат /схема по чл.10 и др./ се прилагат служебно;

8**.** Документ за платена такса за разглеждане на заявлението, съгласно Наредба за определянето и администрирането на местните такси и цени на услуги на територията на община Карнобат;

9. документи по чл.54, ал.9, ако е приложимо.

**Чл.54.** (1) Заявленията се разглеждат от комисия, назначена със заповед на Кмета на община Карнобат, в чийто състав се включват 5 длъжностни лица от общинската администрация. Комисията е постоянно действащ орган с мандат от 2 години. Същата се свиква от председателя й, най-малко 7 дни преди провеждане на всяко заседание.

(2) Комисията заседава при кворум повече от половината от състава си и взема решения с обикновено мнозинство от присъстващите членове.

(3) Когато е необходимо, преди произнасянето си, комисията:

1. извършва оглед на мястото, съвместно с представители на КАТ и други специалисти;

2. изисква от заявителя допълнителни документи;

3. изисква от заявителя да съгласува ситуационно решение върху извадка от плана, с “EВН България Електроразпределение” АД, “БТК” АД, “ВиК” ЕАД, кабелни или интернет оператори и други заинтересовани ведомства и организации.

(4) Комисията води протокол за своята работа и се произнася с решение в 30-дневен срок от изтичане на срока по чл.51, съответно от датата на подаване на заявлението, а в случаите на ал.3 –в 30-дневен срок от датата на представяне на документите по т.2 и т.3, като предлага на главния архитект на общината:

1. Да издаде разрешение за поставяне на преместваем обект;

2. Да направи мотивиран отказ за издаване на разрешение;

(5) В протоколът се отразява направеното класиране, в случаите, когато е подадено повече от едно заявление за позиция.

(6)В 7-дневен срок от изготвяне протокола на комисията, главният архитект, се произнася с решение, с което уважава заявлението или отказва издаването на разрешение. При произнасянето си, главният архитект е обвързан със становището на комисията. В решението се определя размера на сумите по чл.55, ал.1, начина и срока за внасянето им. Съобщаването на решението става по реда на АПК.

(7) Разрешението за поставяне се издава в 14-дневен срок след влизане в сила на решението по предходната алинея и след заплащане на сумите по чл.55, ал.1. Сумите се заплащат в 7-дневен срок от датата на влизане в сила на решението. Разрешението се връчва на заявителя по реда на АПК.

(8) При незаплащане на дължимите суми в указания срок, органът уведомява заявителя по реда на чл.30,ал.2 от Административнопроцесуалния кодекс /АПК/, като му предоставя тридневен срок, считан от датата на получаване на уведомлението да заплати дължимите суми, с указания, че при неизпълнение в посочения срок, производството по заявлението ще бъде прекратено по реда на чл.56, ал.2 и ал.3 от АПК.

(9) При по-голям брой желаещи за едно и също място или обект, предимство имат:

1. лицата с доказана инвалидност лично извършващи дейността и представили документ от ТЕЛК;

2. собствениците и/или наемателите на сгради или търговски обекти, пред които се предвижда разполагането на съответното преместваемо съоръжение съобразно одобрената схема.

(10) Извън случаите по ал.9, при наличието на повече от едно подадено заявление за едно и също място, се провежда жребий в присъствието на лицата.

**Чл.55.** (1) Разрешението за поставяне на преместваем обект се издава от главния архитект на общината, в 1 - месечен срок, считано от датата на заплащане на:

1. таксата за издаване на разрешение;

2. дължимата такса за първия месец от действието на разрешението, в случаите, когато е приложимо;

(2) Разрешението се издава по образец, одобрен от Кмета на община Карнобат, като в него задължително се посочват:

1. трите имена и постоянния адрес на лицето, съответно наименованието, единния идентификационен код, адреса на управление, правно-организиционната форма и имената на представляващия фирмата;

2. собственика на имота, в който се разрешава поставянето;

3. дължимата такса, определена съгласно Наредба за определянето и администрирането на местните такси и цени на услуги на територията на община Карнобат;

4. площта, която заема преместваемия обект;

5. точното местонахождение на обекта в имота и неговото предназначение

6. Срока, за който се разрешава поставянето;

7. Условията за експлоатация, поддръжка и хигиената на прилежащите площи.

8. Номера на решението, въз основа на което се издава.

**Чл.56.** (1) Разрешението за поставяне на преместваем обект за търговия и други обслужващи дейности на открито се издава със срок, равен на срока посочен в правното основание за заемане на терена, но за не повече от 10 години.

(2) Разрешението за поставяне на преместваем обект за търговия и други обслужващи дейности на открито върху имот частна собственост се издава за срок не по-дълъг от срока посочен в правното основание за заемане на имота, когато молителят е ползвател, а когато молителят е собственик на имота за срок не по-дълъг от 10 години.

(3) Срокът се определя и съобразно чл.27 от настоящата наредба.

**Чл.57.** Всеки преместваем обект задължително трябва да съдържа информация за физическото или юридическо лице, получило разрешението за поставянето му, номера на разрешението, както и телефон за връзка.

**Чл.58.** Лицата, в полза на които е издадено разрешение за поставяне, са длъжни да получат същото в 14-дневен срок, считано от датата на получаване на писмено уведомление за издаване на разрешение.

**Чл.59.** Не се издава разрешение за поставяне на преместваеми обекти елементи на лица, които:

1. не са представили всички изискуеми документи по чл.28, респективно представените документи не отговарят на изискванията;

2. са подали заявление за позиция, която не е предвидена в одобрената схема, респективно не е свободна към датата на подаване на заявлението;

3. имат задължения към община Карнобат;

4. имат неприключено административно-наказателно производство за нарушение на разпоредбите на тази наредба или ако е приключено наложената глоба или санкция не е заплатена;

5. които са нарушавали сключени с общината договори.

**РАЗДЕЛ V**

**РЕД ЗА ИЗДАВАНЕ НА РАЗРЕШЕНИЕ ЗА ПОСТАВЯНЕ НА ПРЕМЕСТВАЕМИ СЪОРЪЖЕНИЯ ЗА ТЪРГОВИЯ И ДРУГИ ОБСЛУЖВАЩИ ДЕЙНОСТИ НА ОТКРИТО ПО ЧЛ.28, Т.2.6-2.11 ВКЛЮЧИТЕЛНО**

**Чл.60.** Заявленията за издаване на разрешение за поставяне на преместваеми обекти за търговия и други обслужващи дейности на открито по чл.28, т.2.6- 2.11. включително се подават писмено до Кмета на общината в Центъра за административно обслужване.

**Чл.61.** (1) Заявленията за издаване на разрешение за поставяне на маси към заведенията за хранене и развлечения по чл.28, т.2.6 се придружават със следните документи:

1. Единен идентификационен код или копия от документи, удостоверяващи, че физическото или юридическото лице има право по силата на закон да извършва стопанска дейност;

2. Документ за собственост на имота;

3. Договор за наем/концесия за заведението за хранене и развлечения;

4. При сгради с режим на етажна собственост - съгласие от собствениците, дадено по реда на Закона за управление на етажната собственост, а за сгради, обявени за паметници на културата или в ансамбъл и след съгласуване с Национален институт за недвижимо културно наследство /НИНКН/;

5. Документ за платена такса за разглеждане на заявлението, съгласно Наредба за определянето и администрирането на местните такси и цени на услуги на територията на община Карнобат;

6. Удостоверение за категоризация на заведението за хранене и развлечение на обекта;

7. Скица на терена с точно определена квадратура и схема за разполагане, съгласувана от гл. архитект на общината.

(2) В заявлението по ал.1 лицето следва да посочи точната площ, върху която ще бъдат разположени масите, както и срокът за ползването й.

**Чл.62.** (1) Заявленията за издаване на разрешение за поставяне на преместваеми обекти за търговия и други обслужващи дейности на открито по чл.28, т.2.7- 2.11. включително се придружават със следните документи:

1. Документ за собственост на имота;

2. Договор за наем/концесия;

3. Документ за платена такса за разглеждане на заявлението, съгласно Наредба за определянето и администрирането на местните такси и цени на услуги на територията на община Карнобат;

4. В случаите, когато преместваемият обект се поставя върху имот – държавна, общинска или частна собственост:

-за обектите по чл.28, т.2.7. /слънцезащитни устройства/- скица, с указан начин на поставяне, съгласно чл.11, конструктивно становище, инвестиционен проект;

-за обектите по чл.28, т.2.8. /навеси, не по – ниски от 2,50 м от нивото на терена/ - скица, с указан начин на поставяне, съгласно чл.11, конструктивно становище;

-за обектите по чл.28, т.2.9. /ветробрани/ - скица, с указан начин на поставяне, съгласно чл.11, конструктивно становище, инвестиционен проект;

-за обектите по чл.28, т. 2.10. /подиуми/ - скица, с указан начин на поставяне, съгласно чл.11, конструктивно становище;

-за обектите по чл.28, т. 2.11. /банкомати/- скица, с указан начин на поставяне, съгласно чл.11, конструктивно становище.

Информацията и документите, които са налични в община Карнобат се прилагат служебно.

(2) Изискванията на ал.1 не се отнасят за чадъри, които следват разполагането на маси, за които е издадено разрешение и заплатена такса по реда на чл.16.

**Чл.63**. (1) Главният архитект се произнася с решение в 30-дневен срок, с което уважава заявлението или отказва издаването на разрешение. В решението се определя размера на сумите по чл.64, ал.1, начина и срока за внасянето им. Съобщаването на решението става по реда на АПК.

(2) Разрешението за поставяне се издава в 14-дневен срок след влизане в сила на решението по предходната алинея и след заплащане на сумите по чл.64, ал.1. Сумите се заплащат в 7-дневен срок от датата на влизане в сила на решението. Разрешението се връчва на заявителя по реда на АПК.

(3) При незаплащане на дължимите суми в указания срок, органът уведомява заявителя по реда на чл.30,ал.2 от Административнопроцесуалния кодекс /АПК/, като му предоставя тридневен срок, считан от датата на получаване на уведомлението да заплати дължимите суми, с указания, че при неизпълнение в посочения срок, производството по заявлението ще бъде прекратено по реда на чл.56, ал.2 и ал.3 от АПК.

**Чл.64.** (1) Разрешението за поставяне се издава от главния архитект на общината, в 1 - месечен срок, считано от датата на заплащане на:

1. таксата за издаване на разрешение;

2. дължимата такса за първия месец от действието на разрешението;

(2) Разрешението се издава по образец, одобрен от Кмета на община Карнобат, като в него задължително се посочват:

1. трите имена и постоянния адрес на лицето, съответно наименованието, единния идентификационен код, адреса на управление, правно-организиционната форма и имената на представляващия фирмата;

2. собственика на имота, в който се разрешава поставянето;

3. дължимата такса, определена съгласно Наредба за определянето и администрирането на местните такси и цени на услуги на територията на община Карнобат;

4. площта, която заема преместваемия обект;

5. точното местонахождение на обекта в имота и неговото предназначение

6. срока, за който се разрешава поставянето;

7. условията за експлоатация, поддръжка и хигиената на прилежащите площи.

8. Номера на решението, въз основа на което се издава.

**Чл.65.** Всеки преместваем обект задължително трябва да съдържа информация за физическото или юридическо лице, получило разрешението за поставянето му, номера на разрешението, както и телефон за връзка.

**Чл.66.** Лицата, в полза на които е издадено разрешение за поставяне, са длъжни да получат същото в 14-дневен срок, считано от датата на получаване на писмено уведомление за издаване на разрешение.

**Чл.67.** Не се издава разрешение за поставяне на преместваеми обекти елементи на лица, които:

1. не са представили всички изискуеми документи по чл.61 или чл.62, респективно представените документи не отговарят на изискванията;

2. са подали заявление за позиция, която не е предвидена в одобрената схема, респективно не е свободна към датата на подаване на заявлението;

3. имат задължения към община Карнобат;

4. имат неприключено административно-наказателно производство за нарушение на разпоредбите на тази наредба или ако е приключено наложената глоба или санкция не е заплатена;

5. са нарушавали сключени с общината договори.

**Чл.67а.** Разрешенията за поставяне на маси пред заведенията се издават за срок до 1 година, а за останалите обекти, предмет на настоящия раздел - за срок до две години.

**Чл.68.** Собствениците или наемателите на заведенията за хранене и развлечения могат да поставят пред тях маси при спазване на следните условия:

1. при поставянето на масите да се осигурят най-малко 1,50 метра свободно тротоарно пространство за преминаване на пешеходци, а за пешеходните зони най-малко 1,50 метра от осовата линия на улицата;

2. прилежащият терен да се поддържа в чист и естетичен вид.

**РАЗДЕЛ VІ**

**РЕД ЗА ИЗДАВАНЕ НА РАЗРЕШЕНИЕ ЗА ПОСТАВЯНЕ НА СПОРТНО - АТРАКЦИОННИСЪОРЪЖЕНИЯ, ДЕТСКИ, УВЕСЕЛИТЕЛНИ И ДРУГИ СЪОРЪЖЕНИЯ И ОБЕКТИ ВЪВ ВРЪЗКА С ОРГАНИЗИРАНЕ НА ПРАЗНИЦИ ОТ ОБЩОГРАДСКИ И НАЦИОНАЛЕН ХАРАКТЕР , ФЕСТИВАЛИ И ДРУГИ ОБЕКТИ ЗА ТЪРГОВИЯ ПО ЧЛ.28, Т.3, КАКТО И НА ОБЕКТИ ПО ЧЛ.28, Т.5,7,8 И 9**

**Чл.69.** (1) За организацията на празници от общоградски или национален характер, Кмета на общината издава заповед, в която се посочва периода, зоните за разполагане на съоръженията, начина за заплащане на дължимите такси и други изисквания за провеждането на празника.

(2) Заповедта е придружена със схема одобрена от главният архитект.

(3) Заповедта и схемата се съобщават на населението чрез поставянето на видно място в сградата на Общината и на интернет страницата на общината.

**Чл.70.** Заявленията за издаване на разрешение за поставяне на преместваеми обекти по чл.28, т.3,5,7,8 и 9 се подават писмено до Кмета на общината в Центъра за административно обслужване.

**Чл.71.** Заявленията за издаване на разрешение за поставяне се придружават със следните документи:

1. Единен идентификационен код или копия от документи, удостоверяващи, че физическото или юридическото лице има право по силата на закон да извършва стопанска дейност;

2. Майсторско или занаятчийско свидетелство;

3. Копие от паспорт на съоръженията, придружено със заверка за преминат технически преглед на съоръженията за текущата година (за атракциони, циркове и панаири);

4. Документ за платена такса за разглеждане на заявлението, съгласно Наредба за определянето и администрирането на местните такси и цени на услуги на територията на община Карнобат;

5. В случаите, когато преместваемият обект по чл.28, т.3 се поставя върху имот – държавна, общинска или частна собственост:

-за обектите по чл.28, т.3.1. /закрити циркови арени и други увеселителни обекти по смисъла на чл. §5 т.71 ДР на ЗУТ /- схема по чл.10;

-за обектите по чл.28, т.3.2. /стрелбища/ - схема по чл.10;

-за обектите по чл.28, т.3.3. /детски атракционни съоръжения- колички, клатушки, въртележки, детски електромобили и други/ - схема по чл.10, ако е необходимо и проект част Електро;

-за обектите по чл.28, т. 3.4. /моторни люлки/ - схема по чл.10, ако е необходимо и проект част Електро;

-за обектите по чл.28, т. 3.5. /други спортни или атракционни съоръжения/- схема по чл.10, ако е необходимо и проект част Електро.

Информацията и документите, които са налични в община Карнобат /схема по чл.10 и др./ се прилагат служебно.

6. В случаите, когато преместваемият обект по чл.28, т.5,7,8 и 9 се поставя върху имот – държавна или общинска собственост:

* за обектите по чл.28, т.5 /палатки, шатри и други конструкции, в които се извършва търговска или друга дейност/ - схема по чл.10 и конструктивно становище;
* за обектите по чл.28, т.7 /тоалетни кабини/ - схема по чл.10;
* за обектите по чл.28, т.8 /телефонни кабини/ - схема по чл.10, конструктивно становище и инвестиционен проект;
* за обектите по чл.28, т.9 /елементи на урбанизираната територия и на сградите и съоръженията, които имат за цел осигуряване на достъпна архитектурна среда за цялото население, отчитащи специфичните нужди на хората с намалена подвижност/ - скица, с указан начин на поставяне, съгласно чл.11 и инвестиционен проект.

Когато се заявява поставяне на преместваем обект в частен имот, за всички обекти по чл.28, т.5,7 и 8 се прилага конструктивно становище и схема по чл.10, а за обектите по чл.28, т.9 - скица, с указан начин на поставяне, съгласно чл.11 и инвестиционен проект.

Информацията и документите, които са налични в община Карнобат /типов проект, схема по чл.10 и др./ се прилагат служебно.

**Чл.72.** (1) Главният архитект се произнася с решение в 30-дневен срок, с което уважава заявлението или отказва издаването на разрешение. В решението се определя размера на сумите по чл.73, ал.1, начина и срока за внасянето им. Съобщаването на решението става по реда на АПК.

(2) Разрешението за поставяне се издава в 14-дневен срок след влизане в сила на решението по предходната алинея и след заплащане на сумите по чл.73, ал.1. Сумите се заплащат в 7-дневен срок от датата на влизане в сила на решението. Разрешението се връчва на заявителя по реда на АПК.

(3) При незаплащане на дължимите суми в указания срок, органът уведомява заявителя по реда на чл.30,ал.2 от Административнопроцесуалния кодекс /АПК/, като му предоставя тридневен срок, считан от датата на получаване на уведомлението да заплати дължимите суми, с указания, че при неизпълнение в посочения срок, производството по заявлението ще бъде прекратено по реда на чл.56, ал.2 и ал.3 от АПК.

**Чл.73.** (1) Разрешението за поставяне се издава от главния архитект на общината, в 1 - месечен срок, считано от датата на заплащане на:

1. таксата за издаване на разрешение;

2. дължимата такса за първия месец от действието на разрешението;

(2) Разрешението се издава по образец, одобрен от Кмета на община Карнобат, като в него задължително се посочват:

1. трите имена и постоянния адрес на лицето, съответно наименованието, единния идентификационен код, адреса на управление, правно-организиционната форма и имената на представляващия фирмата;

2. собственика на имота, в който се разрешава поставянето;

3. Дължимата такса, определена съгласно Наредба за определянето и администрирането на местните такси и цени на услуги на територията на община Карнобат;

4. площта, която заема преместваемия обект;

5.точното местонахождение на обекта в имота и неговото предназначение;

6. срока, за който се разрешава поставянето;

7. условията за експлоатация, поддръжка и хигиената на прилежащите площи.

8. номера на решението, въз основа на което се издава.

**Чл.74.** Разрешението за поставяне се издава за срок до 30 дни.

**Чл.75.** Всеки преместваем обект задължително трябва да съдържа информация за физическото или юридическо лице, получило разрешението за поставянето му, номера на разрешението, както и телефон за връзка.

**Чл.76.** Лицата, в полза на които е издадено разрешение за поставяне, са длъжни да получат същото в 14-дневен срок, считано от датата на получаване на писмено уведомление за издаване на разрешение.

**Чл.77.** Не се издава разрешение за поставяне на преместваеми обекти елементи на лица, които:

1. не са представили всички изискуеми документи по чл.71, респективно представените документи не отговарят на изискванията;

2. са подали заявление за позиция, която не е предвидена в одобрената схема, респективно не е свободна към датата на подаване на заявлението;

3. имат задължения към община Карнобат;

4. имат неприключено административно-наказателно производство за нарушение на разпоредбите на тази наредба или ако е приключено наложената глоба или санкция не е заплатена;

5. са нарушавали сключени с общината договори.

**РАЗДЕЛ VІІ**

**РЕД ЗА ПРЕМАХВАНЕ НА ПРЕМЕСТВАЕМИТЕ ОБЕКТИ**

**Чл.78.** (1) На премахване подлежат преместваемите обекти, които:

1. са поставени без одобрена схема, когато такава се изисква, и/или без разрешение, в противоречие със схемата и/или в противоречие с издаденото разрешение;

2. са поставени без правно основание или правното основание за одобряване на схемата и/или за издаване на разрешението за поставяне е отпаднало;

3. не отговарят на правилата и нормативите за устройство на територията;

4. не отговарят на изискванията по чл. 169, ал. 1, т. 1, 2, 3, 4, 5 и ал. 3, т. 1 от ЗУТ ;

5. представляват реклама, забранена със закон;

6. срокът на схемата и/или на разрешението за поставяне е изтекъл;

7. обектът е захранен с вода и не е включен в уличната канализация или не е изградена локална система за съхранение на отпадните води;

8. не отговарят на условията и изискванията определени в настоящата наредба;

9. при чиято експлоатация системно се допускат нарушения на правилата и нормите регламентирани нормативен акт, включително и наредбите на общинския съвет;

10. при възникване на инвестиционна инициатива на общината - в случаите, в които съоръженията са разположени в терени общинска собственост;

11. при забавяне на плащането на дължимата месечна такса/наем в срок от два месеца.

12. не отговарят на други изисквания, определени с нормативен акт.

(2) Обстоятелствата по ал.1 се установяват с констативен акт, съставен от служителите по чл.223, ал.2 от ЗУТ в 7-дневен срок от констатиране на нарушението. Констативният акт се връчва на собствениците на обектите по ал.1, които могат да направят възражения в тридневен срок от връчването му.

(3) В 7-дневен срок от връчването на констативния акт по ал. 2 кметът на общината издава заповед за премахване на обекта. Заповедта се връчва на собственика на обекта по ал. 1, който може да я обжалва по реда на чл. 215, ал. 1.

(4) В случаите, когато собственикът на обект по ал. 1 или собственикът на имота, в който е поставен, е неизвестен, адресът на някой от тях е неизвестен или някой от тях не е установен на посочения от него адрес, констативният акт и заповедта за премахване се поставят на видно място върху обекта и на информационното табло в ЦАО, което се удостоверява с протокол, подписан от двама свидетели.

(5) В заповедта по ал.3 кметът на общината определя срок за премахване на обекта и разпорежда на дружествата, доставчици на вода и енергия, да прекратят доставките до определения за премахване обект.

(6) При неспазване на срока за премахване, определен в заповедта по ал.3, обектът се премахва принудително по реда и условията на настоящата наредба.

(7) При необходимост принудителното изпълнение на заповедта по ал. 3 се осъществява със съдействието на полицията.

(8) Въз основа на влязла в сила заповед по ал. 3 и протокол за извършени разходи по премахването се издава заповед за незабавно изпълнение по реда на чл. 418 от Гражданския процесуален кодекс.

**Чл.79.** (1) В три дневен срок след изтичане срока за доброволно изпълнение определен в заповедта на кмета, длъжностните лица по чл. 223 ал.2 от ЗУТ извършват проверка по изпълнението на заповедта за доброволно изпълнение и съставят протокол.

(2) При констатирано неизпълнение на заповедта за доброволно изпълнение, кметът на общината пристъпва към действия по принудителното й изпълнение.

(3) Премахването се извършва от общината, общинско предприятие или избран по реда на ЗОП изпълнител.

**Чл.80.** (1) На определената дата и час длъжностните лица по чл. 223 от ЗУТ, съвместно с изпълнителя и при нужда в присъствието на органите на полицията, съставят протокол за състоянието на обекта, преди започването на принудителното изпълнение на заповедта

(2) В случаите, в които обекта не е освободен доброволно от наличните малотрайни, пожароопасни и взривоопасни материали, продукти, съоръжения, обзавеждане оборудване и друго имущество се пристъпва към принудително освобождаване.

(3) Изнесеното имущество по ал.2 се оставя на отговорно съхранение в помещение определено от кмета на общината , като за него се съставя опис за вид количество и състояние при изнасянето.

(4) Адресата на заповедта се уведомява за местонахождението на имуществото, от където последният може да го получи в едноседмичен срок. След изтичане на този срок рискът от погиването и открадването на имуществото е за сметка на адресата на заповедта. Общината не носи отговорност за бързо развалящите се стоки.

(5) В случаите, когато в обекта се намират малотрайни, бързо развалящи се продукти, Директорът на Дирекция "Устройство на територията" уведомява писмено адресата на заповедта за местонахождението на продуктите и го поканва да получи същите.

(6) За извършените разходи по ал.2 и 3 се съставя протокол и същите са за сметка на адресата на заповедта .

(7) Средствата, изразходвани за принудителното премахване, са за сметка на собственика на преместваемия обект, поставен върху общински терен.

(8) За извършените разходи по принудителното премахване на обектите се съставя протокол образец 19. от изпълнителя и длъжностните лица по чл.223, ал.2 от ЗУТ

(9) Сумата описана в протокола по ал.8 се събира по реда на ГПК.

**Чл.81.** (1) След изпълнението на заповедта се съставя протокол от представители на община Карнобат и изпълнителя.

(2) Окончателното почистване на терена от отпадъци, получени при изпълнение на заповедта и възстановяването му, се извършва от изпълнителя за сметка на адресата/адресатите на заповедта.

(3) За извършените разходи по изпълнение на заповедта, включително разходите по чл. 80, ал. 2, представители на общината и изпълнителя съставят протокол.

(4) Когато адресатът на заповедта е неизвестен, разходите по изпълнение на същата са за сметка на общинския бюджет.

**ГЛАВА ТРЕТА**

**РЕКЛАМНО-ИНФОРМАЦИОННИ ЕЛЕМЕНТИ**

**РАЗДЕЛ I**

**ИЗИСКВАНИЯ КЪМ РЕКЛАМНО-ИНФОРМАЦИОННИТЕ**

**ЕЛЕМЕНТИ**

**Чл.82.** Рекламно-информационните елементи /РИЕ/ независимо от техния вид, освен изискванията по чл.18 от настоящата наредба, трябва да отговарят и на следните условия:

1. да не застрашават безопасността на движение по улиците като закриват или наподобяват пътни знаци;

2. да не се поставят върху елементи от системата за регулиране на движението по пътищата;

3. да не се поставят върху скулптурни паметници и др. елементи на декоративната пластика, както и непосредствено във визуалния обсег на възприятието им;

4. да не се поставят върху сгради на представителните институции на държавната и общинска власт;

5. да не се поставят върху дървета и едроразмерна растителност;

6. да не се поставят върху фасади на сгради, с изключение към търговски обекти на партерните етажи, калкани и странични фасади без прозорци или с прозорци, заемащи не повече от 20 % от площта на фасадата;

7. да не се поставят върху огради, стени, сгради и други на територията на гробищния парк, както и в самите тях;

8. да не излизат извън границите на поземления имот, в който са поставени;

9. да не закриват други рекламни елементи, елементи от архитектурния вид на сградите, частен имот, търговски или друг обществен обект, както и да не се затруднява подхода към тях;

10. да бъдат изработени от трайни материали, устойчиви на вятър и други атмосферни условия и съгласно нормативните изисквания;

11. да не се поставят върху сгради паметници на културата без съгласието на Министерство на културата;

**Чл.83.** Всички надписи, разположени на обществени места на територията на община Карнобат: информационно указателни табели, билбордове, светлинни рекламно - информационни табла, съобщения и др. се изписват задължително на български език. Те могат да се изпишат допълнително и на чужд език, официален в Европа. Чуждоезичният текст на българските наименования върху информационно указателните табели се изписва при спазване на правилата за транслитерация. Марка по смисъла на чл.9, ал.1 от Закона за марките и географските означeния, регистрирана в Патентното ведомство или регистрирана от Международното бюро на Световната организация за интелектуална собственост по реда на Мадридската спогодба, може да се изобразява по начина по който е регистрирана.

**Чл.84.** Не се разрешава :

1. Монтирането на РИЕ върху сграда, имот или съоръжение без писмено съгласие на техния собственик, а за сгради в режим на етажна собственост съгласно Закона за управление на етажната собственост /ЗУЕС/;

2. Използването на светлинни символи или шрифтови надписи, прилагани като или наподобяващи елементи от системата за регулиране на движението, както и заслепяващи осветителни тела;

3. Рекламирането на:

а. забранени за употреба вещества или препарати с наркотично или стимулиращо действие;

б. лекарствени средства, за които има забрана или ограничения, предвидени в специални нормативни актове;

в. стоки и услуги, чиято реклама е изрично забранена със закон;  
4. Разполагането на РИЕ, които:

а. съдържат невярна или подвеждаща информация;

б. рекламират стоки и услуги, посредством твърдения за недостатъци на други стоки или услуги;

в. накърняват правата и доброто име на граждани и юридически лица;

г. пропагандират под каквато и да е форма омраза, насилие, расова, верска и етническа нетърпимост, религии и религиозни общности;

д. са с открито или недвусмислено порнографско съдържание.

**Чл.85.** Носителите на права за разполагане на РИЕ при условията на тази наредба носят отговорност за причинените от рекламно-информационните елементи щети на трети лица.

**РАЗДЕЛ II**

**ВЪНШНА РЕКЛАМА**

**Чл.86.** Външната реклама може да бъде:

1. Реклама по калкани и върху покриви на сгради и обезопасителни мрежи на строителни обекти и обекти в ремонт;

2. Крайпътна реклама, закрепени неподвижно касети, осветени отвътре или отвън,

3. Рекламни пана за лепене на плакати (осветени или неосветени);

4. Билбордове, видеостени, екрани;

5. Реклама на ниво партер (магазини, заведения и други обекти с обществено-обслужващи функции), като рекламите могат да заемат пространството до ниво подпрозоречен парапет на първи жилищен етаж, без да засягат прозоречни отвори на същия;

6. Реклама по транспорта - автобуси, таксита и по други елементи на градското обзавеждане;

7. Шатри, автомобили с рекламна цел и платформи;

8. Други видове рекламно-информационни елементи.

**Чл.87.** Параметрите на рекламните съоръжения, следва да бъдат съобразени с конкретната градоустройствена обстановка, като проходната част на тротоара бъде не по-малка от 2,50 метра.

**Чл.88.** (1) Светеща реклама е тази, която ползва източник на светлина. Ако съоръжението, носещо светеща реклама, е поставено върху покрив, неговите параметри следва да бъдат съобразени с архитектурния образ (силует, пластично оформление и други) на сградата.

(2) В разрешението за поставяне на светеща реклама се посочва декларираната от заявителя мощност, когато се ползва съоръжение -източник на електрическа енергия, което е собственост на община Карнобат. Електрическата енергия се заплаща ежемесечно, считано от датата на захранване на съоръжението, което се удостоверява с двустранно подписан констативен протокол от служител на община Карнобат и лицето, в полза на което е издадено разрешението.

**Чл.89.** Несветещата реклама се поставя на не по- малко от 50 см от нивото на терена. Тя следва да бъде съобразена с конкретната градоустройствена обстановка.

**Чл.90.** Не се разрешава разполагането на съоръжения на външна реклама на територията на общината върху:

1.Природни забележителности и защитени територии;

2. Религиозни сгради;

3. Социални, детски и учебни заведения;

4. Алеи и тревни площи на паркове и градски градини;

5. Декоративни огради,

6. Сгради публична общинска собственост, извършващи административни услуги;

7 Далекосъобщителни стълбове;

1. Сгради, в които са разположени органите на съдебната власт, изпълнителната власт и техни териториални поделения.

**РАЗДЕЛ III**

**РЕКЛАМА И ОБЯВИ КЪМ ЕЛЕМЕНТИТЕ НА ГРАДСКОТО**

**ОБЗАВЕЖДАНЕ**

**Чл.91.** Разполагането на рекламни елементи по спирките на градския транспорт се извършва само на определените за това места.

**Чл.92.** Безплатно разполагане на съобщения за културни, спортни, хуманитарни прояви и други се осъществява само на определените за това места - афишни колонки, информационни табла и други, не по - рано от 14 дни преди датата на съответното събитие.

**РАЗДЕЛ IV**

**ФИРМЕНИ НАДПИСИ**

**Чл.93.** Фирмените надписи са информационни елементи, съдържащи само наименованието, търговската марка и/или дейността на лице в конкретен обект и които се поставят върху недвижимия имот, в който се намира седалището или дейността на лицето.

**Чл.94.** (1) Фирмените надписи могат да бъдат поставени :

1. Върху стени, козирки, навеси и маркизи към партерните части на сградите;

2. Пред балкони или прозоречни отвори, ако не са по-високи от парапета на балкона или са разположени върху прозоречния парапет, без да засягат прозоречните отвори под прозоречния парапет;

3. Вертикално или хоризонтално по фасадите на сгради, в които се осъществява дейността на лицето.

(2) Когато фирменият надпис е поставен върху козирки, навеси и маркизи, той не може да ги надвишава с повече от 1 м., както и да закрива отвори по фасадата на сградата.

(3) Когато фирменият надпис се издава от фасадата на сградата на ниво партер, на която е поставен, неговия най-отдалечен край не може да бъде на повече от 1,50 м. от фасадата, а когато е поставен на височина под 2,50 м. от нивото на терена, не може да се издава от фасадата на сградата повече от 0,15 метра.

**Чл.95.** (1) Фирмените надписи се одобряват с инвестиционния проект за изграждане или преустройство на обекта, който обозначават, от компетентния за това орган.

(2) В случаите, когато поставянето на фирмени надписи не е свързано с изграждане или преустройство на даден обект, проектът за фирмен надпис се одобрява от главния архитект на общината, който и издава разрешение за поставяне.

(3) Не се изисква одобряване на проект и разрешение за поставяне на фирмени надписи с размер до 0,25 м2, когато същите са поставени на нивото на партера и успоредно на стената или за преместваеми обекти, както и за фирмени надписи, поставени върху витрини, независимо от площта им.

**Чл.96.** Фирмените надписи са собственост на собствениците или ползвателите на обектите, за които са предназначени.

**Чл.97.** Отговорни за редовността на фирмените надписи по смисъла на тази наредба са ползвателите на обектите, за които са предназначени.

**Чл.98.** Надписът се премахва от ползващото ги лице и мястото се привежда в първоначалния му вид в едномесечен срок от прекратяване дейността на обекта, за който е предназначен.

**РАЗДЕЛ V**

**ФИРМЕНИ ИНФОРМАЦИОННО - УКАЗАТЕЛНИ ТАБЕЛИ**

**Чл.99.** (1) Фирмените информационно-указателни табели обозначават определени обекти или дейности или упътват към местоположението им.

(2) Фирмената информационно-указателна табела може да съдържа само наименование (лого) на фирмата, адрес, информация за местонахождението на обекта и/или вида на дейността, указателна стрелка и обозначение за разстояние в цифри. Фирмената информационно-указателна табела не може да служи за излъчване на рекламни послания.

**Чл.100.** Не се допуска поставянето на фирмени информационно-указателни табели на изходите и на входовете на гр. Карнобат.

**Чл.101.** Фирмените информационно-указателните табели се подчиняват на разпоредбите на Раздел IІ от настоящата глава. Те изключват указателни знаци, описани в Закона за движение по пътищата и Правилника за прилагането му.

**Чл.102.** Фирмените информационно-указателните табели с размери до 1,5 кв. м, могат да се разполагат на стълбове на електропреносната и електроразпределната мрежа, така че външният вертикален ръб да бъде поставен на разстояние от края на уличното платно не по-малко от 0,5 м, а долния хоризонтален - на височина не по-малко от 2,50 м от нивото на терена.

**Чл.103.** При липса на възможност за траен монтаж, може да се разреши разполагането върху тротоара на преносими фирмени информационно-указателни табели, с едностранна площ до 0,5 кв. м, като същите не трябва да ограничават движението на пешеходците и задължително осигуряват проходима свободна част на тротоара.

**Чл.104.** Фирмените информационно- указателните табели се разполагат на не повече от 50 м от обекта, чиято дейност указват.

**Чл.105.** Фирмените информационно-указателни табели се поставят въз основа на разрешение за поставяне, издадено от главния архитект на общината за срок не по-дълъг от 5 /Пет/ години

**Чл.106. (**1) Фирмена информационно-указателна табела може да се поставя върху общински имоти и сгради, за да обозначи факта на изграждане и/или поддържане на общински публични озеленени площи, инфраструктура или сгради от трети лица безвъзмездно в полза на общината въз основа на договор.

(2) Площта на фирмената информационно-указателна табела по ал. 1 не може да надвишава 1,00 м2.

(3) За един обект по ал. 1 може да се поставя една фирмена информационно-указателна табела.

(4) Фирмената информационно-указателна табела по ал. 1 не може да служи за излъчване на рекламни послания или да съдържа повече информация от указаната в ал. 1.

(5) Не се допуска върху изграденото, поставените обекти и елементи въз основа на договора по ал. 1 да се поставят обозначителни знаци и други рекламни послания.

**РАЗДЕЛ VІ**

**ФИРМЕН ТОТЕМ**

**Чл.107.** (1) Фирменият тотем представлява индивидуален информационен монументално-декоративен елемент, обозначаващ местонахождението на обект или местонахождението и дейността на обект.

(2) Фирменият тотем може да се постави само в границите на урегулирания поземлен имот, в който се намира обекта или в съседен имот, когато се ползва на валидно правно основание при положение, че съседният имот не е отреден за терен на зелената система.

(3)  Поставянето на фирмен тотем може да бъде предвидено с инвестиционния проект за изграждане на обекта и да се допусне с общото разрешение за строеж, както и с отделно разрешение за поставяне, издадено от главния архитект на общината.

(4) Разрешението за поставяне на фирмен тотем се издава от главния архитект на общината.

(5)  За един обект може да се поставя само един фирмен тотем.

(6) Когато фирменият тотем е поставен върху общински имот извън урегулирания поземлен имот за обекта, който обозначава, се дължи такса за ползване, определена в Наредба за определянето и администрирането на местните такси и цени на услуги на територията на община Карнобат, съобразно [чл. 72 и следв. от Закона за местни данъци и такси](https://sofia.obshtini.bg/doc/10436/0/#p3961598).

(7) Към бензиностанции и газостанции към фирмения тотем може да се поставя и ценови тотем, на който се изписват цените на различните видове горива.

(8) Фирмените тотеми могат да бъдат с височина до 12 метра до най-високата им точка и с едностранна площ до 6 кв. м. в хоризонтално и вертикално отношение.

**РАЗДЕЛ VIІ**

**ВРЕМЕННИ ИНФОРМАЦИОННИ ЕЛЕМЕНТИ**

**Чл.108.** (1) Временните информационни елементи съдържат информация, свързана с конкретни икономически, социални, културни и спортни събития от общинско, национално или международно значение с некомерсиален характер, с фиксирано времетраене, посочено в текста на изписаната информация.

(2) Забранява се с такива елементи да се рекламират стоки или услуги.

**Чл. 109**. (1) Временните информационни елементи се поставят безвъзмездно, за срок не по-дълъг от 30 дни, въз основа на заповед на Кмета на общината.

(2) Временните информационни елементи се поставят върху общински имоти, сгради или съоръжения, като местата се определят със схема, одобрена от главния архитект на общината и след издадено разрешение по реда на настоящата наредба.

**Чл.110.** Временните информационни елементи се демонтират в тридневен срок, считано от датата на изтичане на срока, за който са разрешени.

**Чл.111.** Върху сгради могат да се поставят временни надписи за събития, които се осъществяват в сградата. Надписите се поставят в срок до два дни преди датата на започване на събитието и се премахват в срок до два дни от датата на приключването му.

**РАЗДЕЛ VIІІ**

**ОБЩЕСТВЕНИ  ИНФОРМАЦИОННИ ЕЛЕМЕНТИ**

**Чл.112.** Обществените информационни елементи служат за разпространение на обществена информация, чрез обществени надписи, информационно-указателни табели, афишни колони и обществени информационни табла.

**Чл.113.** Обществените информационните елементи се поставят съобразно типови проекти, утвърдени от главния архитект на общината.

**Чл. 114**. (1) Обществените надписи се поставят върху обекти с обществено предназначение и обозначават тяхната функция.

(2) За поставянето на обществени надписи се прилагат правилата на раздел ІV от настоящата глава.

**Чл.115. (**1) Информационно-указателните табели обозначават местонахождението на обществени обекти, изискване за спазване на определено поведение, наименования на улици, площади и др. или упътват към местоположението на определен обект или дейност.

(2) Информационно-указателните табели се поставят от общинската администрация в публичното градско пространство, включително и в терени на зелената система, както и безвъзмездно върху сгради, огради и други елементи, които не са общинска собственост.

**Чл.116. (**1) Афишните колони и обществените информационни табла служат за поставяне на безплатни съобщения на гражданите или за обществени културни, спортни, хуманитарни и други обществени прояви.

(2)Афишните колони и обществените информационни табла се поставят от общината в общински имоти въз основа на схема за поставяне и разрешение за поставяне, издадено от главния архитект на общината. Афишните колони и обществените информационни табла са общинска собственост.

**РАЗДЕЛ ІХ**

**СЪОБЩЕНИЯ**

**Чл.117.** (1) Разлепването на съобщенията се извършва на информационни тела (афишни колонки, обществени информационни табла и други съоръжения), разположени единствено за тази цел на територията на общината.

(2) Местата за разлепване на съобщенията се определят със заповед на Кмета на община Карнобат.

(3) Информационните тела се изработват по унифицирани модели, по проект одобрен от Главния архитект.

(4) При разполагане на съобщенията не се разрешава закриване на други материали преди завършване на проявата, за която съобщават.

(5) На едно информационно тяло не могат да бъдат поставяни повече от две съобщения, които информират за едни и същи стоки, услуги и/или дейност на едно и също лице.

**Чл.118. (**1) Лицата, за чиито стоки, услуги и/или дейност съобщението информира, възложителите и/или организаторите, на мероприятието (дейността), са длъжни да спазват изискването за разлепване на съобщението на определените за това места (съоръжения) чрез осъществяване на предварителен и текущ контрол.

(2) При констатиране, че съобщението не е поставено на определеното за това място лицата, за чиито стоки, услуги и/или дейност съобщението информира са длъжни незабавно да премахнат съобщението и да преведат обекта (мястото) в първоначален вид.

**Чл.119.** (1) Собствениците (ползвателите) на обекти са длъжни да не допускат разлепването на съобщения върху същите, извън тези по чл.22, ал.1. Те са длъжни да спазват изискването за разлепване на съобщенията на определените за това места чрез осъществяването на предварителен и текущ контрол .

(2) При констатиране, че съобщението е поставено на места извън одобрените от Кмета на общината, собствениците (ползвателите) на тези места (обекти) са длъжни незабавно да премахнат съобщението.

**Чл.120.** Не се разрешава разлепването на афиши, плакати, листовки, некролози и други информационни елементи по стълбовете на уличното осветление, електропреносната и електроразпределителна мрежа, контейнерите за събиране на твърди битови отпадъци, фасади на сгради, огради на строителни обекти, върху дървета и едроразмерна растителност, табла със електроразпределителна, телекомуникационна, газопреносна и друга апаратура, обекти и елементи в обхвата на спирките на градския транспорт и автобусните спирки, както и на всякакви други непредвидени за целта места.

**РАЗДЕЛ Х**

**РЕД ЗА ПОСТАВЯНЕ НА РЕКЛАМНО - ИНФОРМАЦИОННИ**

**ЕЛЕМЕНТИ**

**Чл.121.** (1) Поставянето на рекламно-информационни елементи на територията на община Карнобат се извършва въз основа на разрешение за поставяне, издадено от главния архитект на общината.

(2) Разрешение за поставяне се издава на:

1. собственика на имота;

2. лице, притежаващо договор за наем или с друг вид договор със собственика на имота, предоставящ право на временно ползване върху заетата площ от обекта или елемента;

3. лице, притежаващо изрично писмено съгласие от собственика на имота за поставяне на обекта или на елемента.

(2) Не се изисква разрешение за разлепване на съобщения по чл.117.

**Чл.122.** (1) Рекламно-информационни елементи по чл.86, т.2, т.3, т.4 в имоти общинска собственост се поставят съгласно схема за поставяне с определени позиции, която се одобрява от главния архитект на общината и се актуализира във връзка с възникнали обществени или други конкретни нужди.

(2) На първо число на всяко тримесечие община Карнобат, чрез Дирекция “Устройство на територията” изнася на информационното табло в Центъра за административно обслужване и на интернет страницата на община Карнобат, списък със свободните позиции за поставяне на рекламно-информационни елементи по ал.1.

(3) Заявленията за издаване на разрешение за поставяне на рекламно-информационни елементи по чл.86, т.2 и т.4 се подават в 14-дневен срок, считано от датата на обявяване на свободните позиции.

**Чл.123.** Заявленията за издаване на разрешение поставяне на рекламно-информационни елементи върху имоти - държавна, общинска или частна собственост се подават писмено до Кмета на общината в Центъра за административно обслужване лично от заинтересованото лице или чрез изрично упълномощен представител.

**Чл.124.** Заявленията за издаване на разрешение за поставяне на рекламно-информационни елементи се придружават със следните документи:

1. Единен идентификационен код или копия от документи, удостоверяващи, че физическото или юридическото лице има право по силата на закон да извършва стопанска дейност;

2. Схема по чл.10 и конструктивно становище. Информацията и документите, които са налични в община Карнобат се прилагат служебно;

3. Копие от документ за собственост, когато сградата, съоръжението или теренът, където ще бъде поставен рекламно-информационният елемент, не е собственост на община Карнобат;

4. Изрично писмено съгласие от собственика на поземления имот, сградата или съоръжението, където ще бъде поставен рекламно-информационният елемент, или писмен договор за наем на заетата от съоръжението площ, когато заявлението се подава от несобственик;

5. При сгради с режим на етажна собственост - съгласие от собствениците, дадено по реда на Закона за управление на етажната собственост, а за сгради, обявени за паметници на културата или в ансамбъл и след съгласуване с Национален институт за недвижимо културно наследство /НИНКН/;

6. Документ за платена такса за разглеждане на заявлението, съгласно Наредба за определянето и администрирането на местните такси и цени на услуги на територията на община Карнобат.

**Чл.125.** (1) Заявленията се разглеждат от комисия, назначена със заповед на Кмета на община Карнобат, в чийто състав се включват 5 длъжностни лица от общинската администрация. Комисията е постоянно действащ орган с мандат от 2 години. Същата се свиква от председателя й, най-малко 7 дни преди провеждане на всяко заседание.

(2) Комисията заседава при кворум повече от половината от състава си и взема решения с обикновено мнозинство от присъстващите членове.

(3) Когато е необходимо, преди произнасянето си, комисията:

1. извършва оглед на мястото, съвместно с представители на КАТ и други специалисти;

2. изисква от заявителя допълнителни документи;

3.изисква от заявителя да съгласува ситуационно решение върху извадка от плана, с “EВН България Електроразпределение” АД, “БТК” АД, “ВиК” ЕАД, кабелни или интернет оператори и други заинтересовани ведомства и организации.

(4) Комисията води протокол за своята работя и се произнася с решение в 30-дневен срок от изтичане на срока по чл.122, ал.3, а в случаите на чл.125,ал.3 –в 30-дневен срок от датата на представяне на документите по т.2 и т.3, като предлага на главния архитект на общината:

1. Да издаде разрешение за поставяне на рекламно-информационен елемент;

2. Да направи мотивиран отказ за издаване на разрешение;

(4) В протоколът се отразява направеното класиране, в случаите, когато е подадено повече от едно заявление за позиция.

(5) В 7-дневен срок от изготвяне протокола на комисията, главният архитект, се произнася с решение, с което уважава заявлението или отказва издаването на разрешение. При произнасянето си, главният архитект е обвързан със становището на комисията. В решението се определя размера на сумите по чл.127, ал.1, начина и срока за внасянето им. Съобщаването на решението става по реда на АПК.

(6) Разрешението за поставяне се издава в 14-дневен срок след влизане в сила на решението по предходната алинея и след заплащане на сумите по чл.127, ал.1. Сумите се заплащат в 7-дневен срок от датата на влизане в сила на решението. Разрешението се връчва на заявителя по реда на АПК.

(7) При незаплащане на дължимите суми в указания срок, органът уведомява заявителя по реда на чл.30,ал.2 от Административнопроцесуалния кодекс /АПК/, като му предоставя тридневен срок, считан от датата на получаване на уведомлението да заплати дължимите суми, с указания, че при неизпълнение в посочения срок, производството по заявлението ще бъде прекратено по реда на чл.56, ал.2 и ал.3 от АПК.

**Чл.126.** При наличието на повече от едно подадено заявление за едно и също място, се провежда жребий в присъствието на лицата.

**Чл.127.** (1) Разрешението за поставяне на рекламно - информационен елемент се издава от главния архитект на общината, в 1 - месечен срок, считано от датата на заплащане на:

1. таксата за издаване на разрешение;

2. дължимата такса за първия месец от действието на разрешението;

(2) Разрешението се издава по образец, одобрен от Кмета на община Карнобат, като в него задължително се посочват:

1. трите имена и постоянния адрес на лицето, съответно наименованието, единния идентификационен код, адреса на управление, правно-организиционната форма и имената на представляващия фирмата;

2. собственика на имота, в който се разрешава поставянето;

3. дължимата такса, определена съгласно Наредба за определянето и администрирането на местните такси и цени на услуги на територията на община Карнобат;

4. декларираната от заявителя мощност по чл.88, ал.2;

5. срока, за който се разрешава поставянето;

6. площта, която заема РИЕ;

7. точното местонахождение на РИЕ в имота;

8.Условията за експлоатация, поддръжка и хигиената на прилежащите площи.

9. Номера на решението, въз основа на което се издава.

(3) 1. Разрешението за поставяне се издава за срок до 5 години.

2. Разрешенията за поставяне на РИЕ върху частни имоти и сгради се издават за времето на срока на договора със собственика на имота или за срока на даденото съгласие от собственика на имота.

(4) На лицата, които през срока на действие на издадените им разрешения, са спазвали всички изисквания на настоящата наредба и три месеца преди изтичане срока на разрешението са подали заявление за издаване на ново разрешение за същата позиция, може да се издава ново разрешение за поставяне за срок до 5 години. Към заявлението се прилагат следните документи:

1. Актуална снимка на съоръжението и конструктивно становище от правоспособен инженер – конструктор за експлоатационните възможности на съоръжението.

2. Документ за платена такса за разглеждане на заявлението, съгласно Наредба за определянето и администрирането на местните такси и цени на услуги на територията на община Карнобат;

(5) За всеки рекламно-информационен елемент по чл.86, т.2, т.3 и т.4 се издава отделно разрешение. За информационно-указателни табели и за временни информационни елементи се издава едно разрешение, в което се посочват всички разрешени позиции и периода за който са разрешени.

(6) Всеки рекламно-информационен елемент задължително трябва да съдържа информация за физическото или юридическо лице, получило разрешението за поставянето му, номера на разрешението, както и телефон за връзка.

(7) Лицата, в полза на които е издадено разрешение за поставяне, са длъжни да получат същото в 14-дневен срок, считано от датата на получаване на писмено уведомление за издаване на разрешение.

(8) Не се издава разрешение за поставяне на рекламно-информационни елементи на лица, които:

1. не са представили всички изискуеми документи по чл.124, респективно представените документи не отговарят на изискванията;

2. са подали заявление за позиция, която не е предвидена в одобрената схема, респективно не е свободна към датата на подаване на заявлението.

3. имат задължения към община Карнобат.

4. имат неприключено административно-наказателно производство за нарушение на разпоредбите на тази наредба или ако е приключено наложената глоба или санкция не е заплатена;

5. които са нарушавали сключени с общината договори.

**Чл.128**. Месечните такси са в размер, определен с Наредба за определянето и администрирането на местните такси и цени на услуги на територията на община Карнобат. Същите се дължат за посочения в разрешението период.

**(2)** Определената такса се заплаща , както следва:

**1.** Авансово, при получаване на разрешението за поставяне, сума в размер на 1/Една/ месечна такса.

**2.** Всеки следващ месец, от срока на посочения в разрешението период, не по-късно от 25-то число на предходния месец.

**Чл.129.** Промяна във вида и местоположението на разрешени рекламно-информационни елементи може да се извърши с ново разрешение, издадено по реда на тази наредба.

**Чл.130.** В случай на удължаване срока на договорите или споразуменията за рекламни елементи върху имоти, които не са държавна или общинска собственост, автоматично се удължава и срока на издаденото разрешение за поставяне, но за не повече от максимално допустимия срок по чл.127, ал.3 и 4.

**Чл. 131**. (1) В случаите, в които поставянето на рекламно-информационен елемент изисква изграждане на фундамент, същият се разрешава с разрешението за поставяне, като неразделна част от обекта.

(2) След демонтиране на обекта и преместването му на друго място, собственикът на съоръжението възстановява терена, върху който е бил поставен, във вида му преди поставянето, включително премахва фундамента.

**Чл. 132**. Разрешенията за поставяне се съобщават и влизат в сила по реда на [Административнопроцесуалния кодекс](https://legislation.apis.bg/doc/476739/0/).

**РАЗДЕЛ ХІ**

**РЕД ЗА ПРИНУДИТЕЛНО ПРЕМАХВАНЕ НА РЕКЛАМНО-ИНФОРМАЦИОННИ ЕЛЕМЕНТИ**

**Чл.133.** Когато позицията не се използва по предназначение, не се използва от лицето, в полза на което е издадено разрешението за поставяне, при неплащане на 2 месечни такси, както и при всяко друго нарушение на изискванията на тази наредба, РИЕ подлежи на премахване на основание чл.57а, ал.1, т.8 от ЗУТ.

**Чл.134.** В седемдневен срок след изтичане на срока за доброволно изпълнение, определен със заповедта по чл.57а, ал.3 от ЗУТ, длъжностните лица по чл.223 от ЗУТ при община Карнобат, извършват проверка по изпълнението, за което се съставя констативен протокол.

**Чл.135.** (1) При констатирано неизпълнение на заповедта, в 7-дневен срок от съставяне на протокола по чл.134, Директорът на Дирекция “Устройство на територията” при община Карнобат, провежда предварително проучване относно начина на изпълнение на заповедта, срока, необходим за изпълнението й и необходимите финансови средства /пo изготвена количествено-стойностна сметка/. Резултатите от проучването се оформят в протокол.

(2) В едноседмичен срок от съставянето на протокола по ал.1 Кметът на Общината, или упълномощено от него длъжностно лице, избира изпълнител и сключва договор.

(3) В седемдневен срок от подписване на договор с изпълнител, Директорът на Дирекция “Устройство на територията” при община Карнобат определя датата и часа на принудителното изпълнение, за което уведомява всички заинтересувани лица. Изпълнението следва да се извърши в срок от 20 дни от датата на подписване на договора.

**Чл.136**. (1) След изпълнението на заповедта се съставя протокол от представители на община Карнобат и изпълнителя.

(2) Окончателното почистване на терена от отпадъци, получени при изпълнение на заповедта и възстановяването му, се извършва от изпълнителя за сметка на адресата/адресатите на заповедта.

(3) За извършените разходи по изпълнение на заповедта, включително разходите по ал.2, представители на общината и изпълнителя съставят протокол.

(4) Когато адресатът на заповедта е неизвестен, разходите по изпълнение на същата са за сметка на общинския бюджет.

**ГЛАВА ЧЕТВЪРТА**

**ДЕКОРАТИВНО – МОНУМЕНТАЛНИ ЕЛЕМЕНТИ**

**Чл.137.** (1) Декоративно-монументалните елементи - знаци, плочи, паметници и други съоръжения с възпоменателен характер служат за общо оформяне на градската среда и за обозначаване на значими събития за общината и за страната и не са предназначени да излъчват каквато и да било реклама или да служат за търговска дейност.

(2) Главният архитект на общината разрешава по индивидуални проекти поставянето на монументално-декоративните елементи въз основа на решение на Общински съвет.

(3) За издаване на разрешението за поставяне на елементи на градско обзавеждане не се събират такси.

(4) Обемът и съдържанието на проектната документация за издаване на разрешение за поставяне на монументално-декоративни елементи се определя в Приложение № 3.

### ГЛАВА ПЕТА

### ПОСТАВЯНЕ НА ЕЛЕМЕНТИ НА ГРАДСКО ОБЗАВЕЖДАНЕ

**Чл. 138**. (1) Разрешение за поставяне на елементи на градско обзавеждане се изисква само в посочените в тази наредба случаи.

(2) Разрешението за поставяне на елементи на градско обзавеждане може да бъде и за група елементи на градското обзавеждане.

(3) За издаване на разрешението за поставяне на елементи на градско обзавеждане не се събират такси.

**Чл. 139**. (1) Обектите и елементите на спирките на масовия градски транспорт се поставят въз основа на схема за поставяне, типов проект и разрешение за поставяне, издадено от главния архитект на общината. Разрешението за поставяне е едно за всички обекти и елементи в обхвата на спирката на масовия градски транспорт на общината.

(2) Обектите и елементите по ал. 3 се поставят в обхвата на спирката на масовия градски транспорт, от лицето по чл. 24 и въз основа на влязло в сила разрешение за поставяне. За поставянето се съставя протокол в 2 еднообразни екземпляра, които се подписват от служител на лицето по чл. 24. По един екземпляр се съхранява в общинското предприятие или търговско дружество и при издателя на разрешението за поставяне.

(3) В обхвата на спирката на масовия градски транспорт могат да се поставят следните елементи и/или обекти:

1. спирков знак с информационно табло за нуждите на обществения транспорт;

2. кошче за отпадъци;

3. спирков навес с маршрутна карта и пейка;

4. павилион за продажба на превозни документи, преса и дребни пакетирани стоки;

5. рекламен елемент;

(4) Рекламният елемент в обхвата на спирките на масовия градски транспорт е част от спирковия навес и/или от павилиона за продажба на превозни документи, преса и дребни пакетирани стоки.

(5) В обхвата на крайните спирки на линиите на масовия градски транспорт може да се поставя и павилион и/или тоалетна за обслужване на персонала на дружеството - превозвач.

(6) Обектите и елементите в обхвата на спирките на масовия градски транспорт са общинска собственост.

(7) Обектите и елементите на спирките на масовия градски транспорт могат да се предоставят на трети лица за осъществяване на търговска и/или на рекламна дейност по предвидения в закона ред.

**Чл. 140**. (1) Съоръженията на обществените телефонни апарати (стойки, шлемове, кабини и др.), се поставят от предприятията, предоставящи електронни съобщителни услуги въз основа на схема за поставяне и на разрешение за поставяне, издадено от главния архитект на общината.

(2) Забранява се ползването по какъвто и да било начин на съоръженията по ал. 1 за извършване на рекламна дейност.

(3) Не представлява рекламна дейност изписването на името и/или поставянето на логото на съответното предприятие, предоставящо електронни съобщителни услуги, върху съоръженията по ал. 1, както и изписване на телефонните номера, свързването с които предприятието е длъжно да предоставя безплатно по закон.

**Чл. 141**. (1) Зарядните колонки за електрически превозни средства се поставят в общински имоти въз основа на схема за поставяне, конструктивно становище, проект част Електро и разрешение за поставяне, издадено от главния архитект на общината.

(2) Собственикът на зарядната колонка осигурява за своя сметка необходимите паркоместа за зарежданите автомобили.

(3) Съгласието по ал. 1 е със срок не по-дълъг от пет години.

(4) Зарядните колонки върху имоти - общинска собственост се поставят от лицето по чл. 24 и след представяне от титуляра на влязло в сила разрешение за поставяне. За поставянето се съставя протокол в 3 еднообразни екземпляра, които се подписват от титуляра на разрешението за поставяне и от служител на лицето по чл. 24. Един от екземплярите се връчва на титуляра на разрешението за поставяне, а по един екземпляр се съхранява в общинското предприятие или търговско дружество и при издателя на разрешението за поставяне.

(5) Забранява се зарядните колонки да бъдат носител на рекламно послание.

**ГЛАВА ШЕСТА**

**РЕКЛАМНА ДЕЙНОСТ НА ТЕРИТОРИЯТА НА ОБЩИНА КАРНОБАТ**

**Чл.142.** (1) Рекламна дейност по смисъла на тази наредба е всяко отправено рекламно послание към неограничен кръг адресати чрез установените в тази наредба елементи, средства, форми и дейности, с цел да се стимулира реализация на стоки или услуги.

(2) Тази наредба не урежда обществени отношения свързани с осъществяване на  рекламна дейност, посредством електронни медии и печатни издания.

**Чл.143.** (1) Рекламната дейност се упражнява чрез следните  рекламни средства:

1. рекламни елементи;

2. чрез превозни средства и летателни апарати;

3. реклама по строежи;

4. художествени рекламни изображения;

5. чрез провеждане на целеви рекламни мероприятия, провеждани в публичните пространства за широко обществено ползване;

6. кампанийна реклама;

7. прожектиране на рекламни изображения върху сгради.

(2) Разпоредбите по този раздел намират съответно приложение при използването на фирмени надписи, фирмените информационно-указателни табели и временни информационни елементи по смисъла на настоящата наредба.

**Чл.144.** (1) Рекламната дейност се осъществява при спазване на следните изисквания:

1. да не представлява реклама забранена със закон, както и да не  накърнява общоприетите морални ценности;

2. рекламните послания да не съдържат, под каквато и да е форма расова, религиозна, етническа или политическа омраза, насилие или нетърпимост;

3. рекламните послания да не съдържат невярна или подвеждаща информация;

4. да не нарушава правилата за търговия и защита на потребителите;

5. да се използват  форми и носители, отговарящи на нормативните изисквания за ползването им с такова предназначение;

6. рекламните послания да не са с текстове, изписани само на чужд език;

7. рекламните послания да не накърняват правата и доброто име на физически или юридически лица, както и да не представлява реклама на стоки или услуги посредством твърдения за недостатъци на други стоки и услуги.

**Чл.145.** За извършване на рекламна дейност чрез рекламни елементи е необходимо последните да са поставени по реда на настоящата наредба.

**Чл. 146**. (1) Извършването на рекламна дейност по градския транспорт и автобуси, със специализирани рекламни автомобили или с автомобили, оборудвани със съоръжения за носене на реклама, както и реклама от въздуха с помощта на летателни апарати, вкл. хвърчила или рекламни балони, се допуска с разрешение на кмета на общината.

(2) Разрешението по ал. 1 се издава за определен срок, който не може да бъде по-дълъг от:

1. три години за градския транспорт и автобуси;

2. една година във всички останали случаи.

(3) Престоят и паркирането на специализираните рекламни автомобили и такива, оборудвани със съоръжения за носене на реклама, се подчинява на общия режим. Не се разрешава престоя и паркирането да възпрепятства визуалното възприемане на други рекламни елементи или да затруднява подхода към търговски или друг обществен обект, както и да не препятства по никакъв начин движението на масовия градски транспорт.

(4) Не се допуска при осъществяването на рекламна дейност със средствата по ал. 1 да се използват светлинни и/или звукови сигнали, както и да се излъчват рекламни послания чрез звук.

(5) Изключение от забраните по ал. 3 се допуска само при провеждане на мероприятия по Закона за събранията, митингите и манифестациите– с разрешение на кмета на община Карнобат.

(6) Не се смята за извършване на рекламна дейност поставянето на името, фирмата или логото на собственика върху негово превозно средство, както и обозначаването на извършваната с превозното средство дейност.

**Чл.147. (**1)Рекламна дейност върху строежи е разполагането на всякакви носители на реклама извън табелите на строителните обекти, изискуеми по чл. 157, ал. 5 от ЗУТ.

(2) Всички останали площи по оградата, покритията на скелето или по самия строеж, както и елементи или табели върху поземления имот, в който се извършва строителството, които се ползват за отправяне на рекламни послания на възложителя, строителя, проектанта, консултанта и/или на други лица, представляват осъществяване на рекламна дейност. Местата и средствата за осъществяване на тази дейност се определят от органа издал разрешението за строеж и представляват част от проектната документация на обекта.

(3) Не се разрешава лепенето на афиши, плакати и други обяви по оградите на строителните обекти.

**Чл.148. (**1) При саниране на фасадите на съществуващи сгради се разрешава със заповед на главния архитект на общината да се извършва рекламна дейност върху площта на покритията на скелето за срока на строително-ремонтните и възстановителни работи, но за не повече от дванадесет месеца.

(2) Когато при изтичане на срока по предходните алинеи се установи, че заявеното саниране не е осъществено,  извършителят се наказва по реда на Глава пета.

**Чл. 149**. (1) Кампанийната (акционна) реклама представлява организиране на представяне на стоки и/или търговска дейност чрез ревюта, хепънинги, промоции, раздаване на рекламни листовки, брошури, мостри и др.

(2) Кампанийна (акционна) реклама в публичните пространства за широко обществено ползване се разрешава със заповед на кмета на общината за срок до един месец. С разрешението се определят местата и начина на извършване на дейността.

(3) Осъществяването на рекламна дейност чрез кампанийна реклама не може да нарушава обществения ред и спокойствието на гражданите, както и да се провежда в часовете между 22.00 ч. и 08.00 ч.

**Чл.150.** (1) Художествените рекламни изображения представляват рисувани рекламни послания върху непокрити калканни стени на сгради или върху други естествени или изкуствени обекти.

(2) Художествените рекламни изображения не могат да се поставят върху фасади на сгради, в обхвата на улици, обществени паркинги и пътни платна.

(3) Художествени рекламни изображения се поставят с разрешение на главния архитект на общината.

**Чл.151. (**1) Рекламна дейност, извършвана чрез прожектиране на рекламни изображения върху сгради и други естествени или изкуствени обекти се допуска с разрешение на кмета на общината, за срока на договора със собственика на имота или за срока на даденото съгласие от собственика на имота, но за не повече от 3 /три/ години.

(2) Не се разрешава прожекционните апарати да се разполагат върху общински имоти.

(3) Не се разрешава извършване на рекламна дейност чрез средствата по ал.1:

1.      върху жилищни сгради;

2.      в непосредствена близост до жилищни сгради;

3.      без съгласие на собственика на сградата или обекта, върху който се прожектират рекламните изображения;

4.     върху обекти разположени в терени на зелената система;

5.     по начин, който да застрашава безопасността на движение.

**ГЛАВА СЕДМА**

**ВЪТРЕШНО - СЛУЖЕБЕН КОНТРОЛ**

**Чл.152.** Кметът на община Карнобат или определено от него длъжностно лице упражнява контрол по приложението на тази Наредба.

**Чл.153.** Контролът на всички обекти, за които има издадено разрешение за поставяне се извършва от постоянно действаща комисия, определена със заповед на кмета на общината. Определените лица съставят констативни актове за нарушения по смисъла на чл. 57 „а”, ал. 1 от Закона за устройство на територията, както и за други нарушения, свързани с преместваемите обекти. Констативният акт се съобщава на нарушителя по определения законов ред.

**Чл.154.** (1) За всички издадени разрешения за поставяне на преместваеми обекти, рекламни, информационни, декоративно-монументални елементи, елементи на градското обзавеждане Дирекция “Устройство на територията” при община Карнобат води публичен регистър, съгласно Приложение №4. Регистърът се публикува на интернет страницата на общината.

(2) Дирекция “Устройство на територията” при община Карнобат изпраща копие от издадените разрешения на Дирекция «Управление на общинската собственост» и на Дирекция “Местни приходи” при община Карнобат за събиране на дължимите месечни наеми и/или месечни такси за периода на издаденото разрешение.

(3) Дирекция «Управление на общинската собственост» и Дирекция “Местни приходи” представят в края на всяко тримесечие отчет за събраните суми.

**Чл.155.** За всяко издадено разрешение за поставяне Дирекция “Устройство на територията” при община Карнобат води досие, в което се съхраняват всички относими документи – документи за кандидатстване, разрешение за поставяне, екземпляр от квитанции за платени наеми и такси, констативни протоколи за извършени проверки, документи във връзка с процедури по чл.57а от ЗУТ и други.

**Чл.156.** Кореспонденцията с лицата, получили разрешение за поставяне на преместваеми обекти и РИЕ се извършва от Дирекция “Устройство на територията” при община Карнобат. Кореспонденцията по събирането на приходите след издаване на разрешенията се извършва от Дирекция «Управление на общинската собственост» и от Дирекция “Местни приходи” при община Карнобат.

**ГЛАВА ОСМА**

**АДМИНИСТРАТИВНО - НАКАЗАТЕЛНИ РАЗПОРЕДБИ**

**Чл.157.** За нарушаване забраната на чл.120 на физическите лица се налага глоба, а на едноличните търговци и юридическите лица – имуществена санкция, в размер на 50 лева за всеки поставен плакат, афиш, листовка или друг информационен елемент.

**Чл.158.** За поставяне на преместваем обект или рекламно-информационен елемент без издадено разрешение, на физическите лица се налага глоба до 500 лева, а на едноличните търговци и юридическите лица– имуществена санкция в размер до 1000 лева.

**Чл.159.** На едноличен търговец или юридическо лице, което е допуснало да бъде поставен върху негов имот или е поставило преместваем обект или рекламен елемент в противоречие с изискванията на настоящата наредба  се налага имуществена санкция в размер от 1000 до 10 000 лв.

**Чл.160.** За нарушения на разпоредбите на тази наредба, извън тези по чл.157 -159, на физическите лица се налага глоба в размер от 50 до 500 лева, а на едноличните търговци и юридическите лица – имуществена санкция в размер от 500 до 50 000 лева.

**Чл.161.** При повторно нарушение глобата/имуществената санкция се налага в двоен размер.

**Чл.162.** Актовете за установяване на нарушенията на тази наредба се съставят от служители от общинската администрация, определени със заповед на Кмета на община Карнобат или от служители на МВР.

**Чл.163.** Наказателните постановления се издават от Кмета на общината или упълномощен от него заместник - кмет.

**Чл.164.** Установяване на нарушенията и издаването, обжалването и изпълнението на наказателните постановления се извършва по реда на ЗАНН.

**ДОПЪЛНИТЕЛНИ РАЗПОРЕДБИ**

§ 1. По смисъла на тази наредба :

1. "Преместваем обект" е обект, който няма характеристиките на строеж и може след отделянето му от повърхността и от мрежите на техническата инфраструктура да бъде преместван в пространството, без да губи своята индивидуализация и/или възможността да бъде ползван на друго място със същото или с подобно предназначение на това, за което е ползван на мястото, от което е отделен, като поставянето му и/или премахването му не изменя трайно субстанцията или начина на ползване на земята, както и на обекта, върху който се поставя или от който се отделя. Преместваемият обект може да се закрепва временно върху терена, като при необходимост се допуска отнемане на повърхностния слой, чрез сглобяем или монолитен конструктивен елемент, който е неразделна част от преместваемия обект и е предназначен да гарантира конструктивната и пространствена устойчивост на обекта и не може да служи за основа за изграждане на строеж.
2. „Навес” е открито съоръжение, състоящо се от покривно покритие свързано с терена с колони.
3. “Рекламно-информационен елемент” е преместваем обект със самостоятелна или полусамостоятелна конструкция, който се закрепва временно върху терен, сграда или друг обект, при необходимост и с фундамент, и служи за извършване на реклама.
4. “Външна реклама” е всеки текст, обемна форма или изображение, предназначени да информират обществеността или да привличат нейното внимание с търговска цел.

**5.** ”Фирмен надпис” е информационен елемент, съдържащ само наименованието, търговската марка и/или дейността на лице в конкретен обект и който се поставя в/на недвижимия имот, където се намира седалището или дейността на лицето.

**6.** „Надпис“ е всеки текст, обемна форма или изображение върху сграда, свързани с функцията на даден обект в нея.

**7.** “Информационно-указателна табела” е всеки текст, обемна форма или изображение, указващи близостта на една сграда или терен, където се извършва определена дейност. Информационно-указателните табели обозначават местонахождението на обществени обекти, изискване за спазване на определено поведение, наименования на улици, площади и др. или упътват към местоположението на определен обект или дейност.

**8.** “Временни информационни елементи” са: знамена, транспаранти, надписи, информационно-указателни табели и други, със срок на поставяне по - малък от един месец. Временни информационни елементи съдържат информация, свързана с конкретни икономически, социални, културни, политически и спортни прояви с фиксирано времетраене, посочено в текста на изписаната информация.

**9.** “Съобщения” са всички видове афиши, плакати, постери и други, които дават информация за предстоящи културни, спортни, обществени, акционни, хуманитарни и други прояви и лица, както и за предоставяне на стоки, услуги и/или извършването на други дейности.

**10.** Други видове външна реклама: извършвана чрез балони, видеостени и екрани, шатри, платформи, лица извършващи рекламна дейност, както и раздаването на разпространителни материали – вестници, брошури, листовки и други.

**11.** Елементи на градското обзавеждане - спирки на градския транспорт, пейки, кашпи и съдове за озеленяване, кабини, осветителни тела, съдове за събиране на отпадъци /кошчета за отпадъци, контейнери за битови отпадъци и контейнери за разделно събиране на отпадъци/, чешми, фонтани, часовници и други трайно поставени елементи на обществената инфраструктура.

1. “Общински типови проекти” са инвестиционни проекти за преместваем обект, рекламно- информационни елементи или елементи на градското обзавеждане, които определят външен вид, конструкция, характеристики и материали на обекта или елемента и се използват задължително, когато според одобрената схема за поставяне е предвидено поставяне на обект или елемент по типови проекти.
2. “Повторно” е нарушението, което е извършено в едногодишен срок от влизане в сила на наказателното постановление, с което нарушителят е наказан за същото по вид нарушение.

**§ 2**.  Кметът и главният архитект на общината могат да прехвърлят свои функции по тази наредба на други длъжностни лица от общинската администрация.

**§ 3**.Функциите на кмета и на главния архитект на общината по тази наредба, произтичащи непосредствено от разпоредбите на Закона за устройство на територията могат да се прехвърлят на други длъжностни лица от общинска администрация по реда на § 1 от Допълнителните разпоредби на Закона за устройство на територията.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 1.** Наредбата се приема на основание чл.56, ал.2 от ЗУТ във връзка с чл.21, ал.2 от ЗМСМА.

**§ 2**. Одобрените до влизане в сила на настоящата наредба схеми запазват действието си до одобряване на нови такива. Всички издадени разрешения, срокът на които не е изтекъл към датата на влизане в сила на настоящата наредба, запазват действието си за срока, за който са издадени.

**§ 3**. Договорите за отдаване под наем на общински имоти за поставяне на преместваем обект, както и издадените разрешения за поставяне, срокът на които не е изтекъл към датата на влизане в сила на настоящата наредба, запазват действието си за срока, за който са издадени/сключени.

**§ 4.** (1) Собствениците на преместваемите обекти на територията на община Карнобат, следва в 1-годишен срок от влизане в сила на настоящата наредба, да приведат обектите си съгласно определените с тази наредба изисквания.

(2) Преместваеми обекти поставени на общински терен без правно основание, ще бъдат премахвани по реда на тази наредба.

**§ 5.** Изпълнението на тази наредба се възлага на Кмета на община Карнобат, Главния архитект, Директорът на Дирекция “Устройство на територията» при община Карнобат. Главния архитект следва да организира изготвянето на нови схеми и типови проекти.

**§ 6.** Настоящата наредба е приета с решение № 101/10.09.2020 на Общински съвет -Карнобат, по т.5 от дневния ред на 10 заседанието, проведено на 10.09.2020.г.

**§ 7.** Наредбата влиза в сила от датата на публикуване във в-к „Карнобатски глас“ и на интернет страницата на Община Карнобат 21.09.2020 г.

**§8.** Допълва Наредбата за определянето и администрирането на местните такси и цени на услуги на територията на община Карнобат, както следва:

1. Допълва чл.47, ал.1 с нова т.6 , а именно:

«6. за събиране, транспортиране и депониране на битови отпадъци от преместваеми обекти, посочени в Приложение №15.»

2. Допълва т.1 от Приложение №2, Глава Втора, раздел ІІ Тарифа за местни такси по чл.6,ал.1,б.''б'' и чл.6,ал.2 от ЗМДТ за услуги, предоставени от Община Карнобат, а именно:

|  |  |  |  |
| --- | --- | --- | --- |
| Вид дейност | Зона | лв./кв.м.  на ден  без ДДС | лв./кв.м.  на месец  лез ДДС |
| 11. слънцезащитни устройства – сенници, тенти и други; навеси, не по – ниски от 2,50 м от нивото на терена; ветробрани; подиуми; | всички зони | 0,50 лв./кв.м. | 5,00 лв./кв.м. |
| 12. банкомати |  | 3,00 лв./кв.м. | 30,00 лв./кв.м. |

3. Създава нова т.8а в Приложение №4, Глава Втора, раздел ІV Тарифа за местни такси по чл.6, ал.1, б.''д'' и чл.6, ал.2 от ЗМДТ за услуги, предоставени от Община Карнобат, а именно:

|  |  |  |  |  |
| --- | --- | --- | --- | --- |
| № по ред | Наименование на услугата | Мярка | Цена (в лева) | Срок |
| 8а. | Разглеждане на документи по чл.56 и 57 от ЗУТ | 1бр. | 5,00 лв. | 1. дни |

4.Създава ново Приложение №15, както следва:

„Приложение №15

1. Цена на услугите за събиране, транспортиране и депониране на битови отпадъци от преместваеми обекти

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ЗОНИ  ДЕЙНОСТИ | Първа зона | | | | Втора зона | | | | | Трета зона | | | | | Четвърта зона | | |
| на  ден | на  месец | | | на  ден | | на  месец | | | на  ден | | на  месец | | | на  ден | | на  месец |
| Търговия с хранителни стоки (в лв./м2) | 0,03 | 0,30 | | | 0,02 | | 0,21 | | | 0,01 | | 0,15 | | | 0,01 | | 0,06 |
| Търговия със сладолед, царевица, напитки, сандвичи, пакетирани стоки, пуканки, закуски и тестени изделия, пици, бонбони, ядки, сушени плодове (в лв./м2) | 0,03 | 0,30 | | | 0,02 | | 0,21 | | | 0,01 | | 0,15 | | | 0,01 | | 0,06 |
| Търговия с плодове и зеленчуци (в лв./м2) | 0,03 | 0,30 | | | 0,02 | | 0,21 | | | 0,01 | | 0,15 | | | 0,01 | | 0,06 |
| Търговия с тютюневи изделия и алкохол (в лв./м2) | 0,03 | 0,36 | | | 0,02 | | 0,24 | | | 0,01 | | 0,12 | | | 0,01 | | 0,07 |
| Машини или автомати за кафе, напитки, закуски и други (в лв./м2) | 0,40 | 4,00 | | | 0,40 | | 4,00 | | | 0,30 | | 3,00 | | | 0,30 | | 3,00 |
| Продажба на селскостопанска продукция | | | | | | | | | | | | | | | | | |
| от сергия, маса ,  (в лв./м2) | 0,02 | | 0,20 | | 0,02 | | 0,20 | | | 0,02 | | 0,20 | | | 0,02 | | 0,20 |
| от лек автомобил или ремарке, (в лв./на автомобил) | 0,20 | | 2,00 | | 0,20 | | 2,00 | | | 0,20 | | 2,00 | | | 0,20 | | 2,00 |
| от микробус, товарен автомобил или ремарке (в лв./на брой) | 0,30 | | 3,00 | | 0,30 | | 3,00 | | | 0,30 | | 3,00 | | | 0,30 | | 3,00 |
| Търговия цветя (в лв./м2) | 0,02 | | 0,24 | | 0,01 | | 0,15 | | | 0,01 | | 0,06 | | | 0,01 | | 0,06 |
| Търговия с промишлени стоки (в лв./м2) | 0,03 | 0,30 | | | 0,02 | | 0,21 | | | 0,01 | | 0,15 | | | 0,01 | | 0,06 |
| Търговия с очила, аксесоари за мобилни телефони, шапки, детски играчки, дрехи, обувки, чанти, конфекция, парфюмерия, козметика и др. (в лв./м2) | 0,03 | 0,30 | | | 0,02 | | 0,21 | | | 0,01 | | 0,15 | | | 0,01 | | 0,06 |
| Търговия с мартеници, сурвачки, коледни и великденски сувенири, картички (в лв./м2) | 0,03 | 0,30 | | | 0,02 | | 0,21 | | | 0,01 | | 0,15 | | | 0,01 | | 0,06 |
| Търговия с произведения на изкуството и художествените занаяти (в лв./м2) | 0,02 | 0,24 | | | 0,01 | | 0,15 | | | 0,01 | | 0,06 | | | 0,01 | | 0,06 |
| Търговия с вестници, списания, книги, билети, фишове, канцеларски материали, книжарски стоки, други печатни произведения (в лв./м2) | 0,02 | 0,24 | | | 0,01 | | 0,12 | | | 0,01 | | 0,10 | | | 0,01 | | 0,05 |
| Търговия със стоки и дейности, свързани с панаири, събори, празници, промоции, ревюта, изложения, концерти и др. с търговска и рекламна цел (в лв./м2) | 0,02 | 0,24 | | 0,01 | | | | 0,12 | 0,01 | | | | 0,10 | 0,01 | | 0,05 | |
| Цирк, стрелбища,панорами спортно - атракционни съоръжения, детски, увеселителни и други съоръжения (лв./м2) | 0,02 | 0,20 | | 0,01 | | 0,10 | | | 0,01 | | 0,10 | | | 0,01 | | 0,05 | |
| Заведения за хранене и развлечения и изнесени маси пред тях (в лв./м2) | 0,03 | 0,30 | | 0,02 | | 0,24 | | | 0,01 | | 0,15 | | | 0,01 | | 0,10 | |
| Аптека, агроаптека, ветеринарна аптека (в лв./м2) | 0,02 | 0,24 | | 0,01 | | 0,12 | | | 0,01 | | 0,10 | | | 0,01 | | 0,05 | |
| Производствени дейности и услуги, в т.ч. поправка на битови уреди, дърводелски услуги, авторемонтни услуги, ключарски, стъкларски и др. (в лв./м2) | 0,02 | 0,21 | | 0,01 | | 0,13 | | | 0,01 | | 0,08 | | | 0,01 | | 0,06 | |
| Услуги: фризьори, козметици, бръснари, обущари, шивачи, часовникари и др. (в лв./м2) | 0,02 | 0,21 | | 0,01 | | 0,13 | | | 0,01 | | 0,08 | | | 0,01 | | 0,06 | |
| Фото и печатарски дейности (в лв./м2) | 0,02 | 0,21 | | 0,01 | | 0,13 | | | 0,01 | | 0,08 | | | 0,01 | | 0,06 | |
| Административно – правни, проектантски услуги, офиси, дейности на организации с нестопанска цел, социални, културни, образователни и административни дейности (в лв./м2) | 0,02 | 0,21 | | 0,01 | | 0,13 | | | 0,01 | | 0,08 | | | 0,01 | | 0,06 | |
| Куриерски услуги (в лв./м2) | 0,02 | 0,21 | | 0,01 | | 0,13 | | | 0,01 | | 0,08 | | | 0,01 | | 0,06 | |
| Далекосъобщителни услуги (в лв./м2) | 0,50 | 5,00 | | 0,50 | | 5,00 | | | 0,50 | | 5,00 | | | 0,50 | | 5,00 | |
| Складове (в лв./м2) | 0,01 | 0,10 | | 0,01 | | 0,06 | | | 0,01 | | 0,04 | | | 0,01 | | 0,03 | |
| Банкови, валутни, застрахователни дейности, банкомати (в лв./м2) | 0,06 | 0,60 | | 0,05 | | 0,48 | | | 0,04 | | 0,40 | | | 0,02 | | 0,20 | |
| Здравни дейности, зъболекарски кабинети (в лв./м2) | 0,05 | 0,50 | | 0,02 | | 0,25 | | | 0,01 | | 0,17 | | | 0,01 | | 0,08 | |
| Паркинг, автомивка (в лв./м2) | 0,01 | 0,15 | | 0,01 | | 0,13 | | | 0,01 | | 0,12 | | | 0,01 | | 0,11 | |

ПРЕДСЕДАТЕЛ НА ОбС- КАРНОБАТ:…………………

/ТЕОДОР ЧЕНЕШЕВ/

**Приложение № 1**

**ТЕХНИЧЕСКИ ПРАВИЛА И ИЗИСКВАНИЯ ЗА ПОСТАВЯНЕ НА ПРЕМЕСТВАЕМИТЕ ОБЕКТИ, РЕКЛАМНИ, ИНФОРМАЦИОННИ, ДЕКОРАТИВНО – МОНУМЕНТАЛНИ ЕЛЕМЕНТИ, ЕЛЕМЕНТИ НА ГРАДСКОТО ОБЗАВЕЖДАНЕ НА ТЕРИТОРИЯТА НА ОБЩИНА КАРНОБАТ**

**I. Изисквания за размери и визия на видовете преместваеми обекти**

1. Преместваемите обекти могат да бъдат разрешавани при спазване на типовите проекти, одобрени от главния архитект на общината, съобразно следните изисквания относно големина:

1.1 павилиони

1.1.1.Вариант 1

а/ единичен с размери до 2,40/2,80 м

б/ за цветя с допълнителен стелаж до 2,40/2,80 м и стелаж до 1,20/1,20 м

в/ двоен павилион до 5,00/2,80 м

1.1.2.Вариант 2

а/ единичен с размери до 1,74/2,44 м., с площ до 4,25 кв.м, заета площ с козирки и отворени крила до 14,30 кв. м.

1.1.3.Вариант 3

а/ единичен с размери до 2,40/2,50 м с площ до 6,00 кв. м, заета площ с козирки и отворени крила до 13,50 кв. м

1.2. сезонни обекти за продажба на царевица (количка), сладолед и други с размери до 1,6 кв.м.

1.3. Преместваеми обекти могат да бъдат поставяни и по индивидуален проект.

2. Преместваемите обекти по т.1.1. да бъдат изработени от метална носеща конструкция и алуминиеви профили, покрити с устойчиво на атмосферните условия за района покритие. Видът и цветът на материалите за покритието да се съгласуват от ОЕСУТ.

3. Височината на павилионите да не надвишава 3,00 м от прилежащия терен.

4. Към преместваемите обекти се разрешават козирки, навеси, сенници, като:

4.1. Козирките да бъдат с размер до 1,80 м., изпълнени от прозрачни, устойчиви на атмосферните влияния и натоварвания материали с предвидено отводняване;

4.2.Външният ръб на козирката да е разположен на максимум 0,5 м от външния ръб на тротоара, така че да не навлиза в динамичния габарит на уличното платно;

4.3. Долният ръб на козирката да бъде на височини минимум 2,40 м над прилежащия пешеходен тротоар.

**II. Правила за поставяне на преместваемите обекти**

1. Всички видове преместваеми обекти, които се разполагат върху тротоарни площи и пешеходни зони да се осигуряват свободна ширина за преминаване на пешеходци – минимум 1,20 м. - в пешеходни зони /0,60 м.- в улични тротоари.

2. Издаването на разрешение за поставяне на нови преместваеми обекти да се извършва след представяне на скица с отразени съществуващите инфраструктурни съоръжения под и на терена. Скицата да е съгласувана от експлоатационните дружества.

3. При необходимост от захранване с електроенергия в схемата за поставяне да бъде указан начина и източника на захранване с електроенергия и инсталираната електрическа мощност в kW.

4. За разполагане на преместваеми обекти в зони на кръстовища се изготвя отделна схема с отразени съществуващи пътни знаци, светофарни уредби, указателни табели по ЗП и едроразмерна растителност.

5. Разполагането на преместваеми обекти в частни имоти, собственост на физически, юридически лица и община да се разрешава въз основа на одобрена от главния архитект схема с представено съгласие от останалите съсобственици при следните условия.

5.1.при свободно разполагане в УПИ преместваемите обекти се разполагат на минимум 3,0 м от вътрешните граници на УПИ, а когато са с височина до 2,5 м., на най-малко 1,50 м. от южната, югозападната и югоизточната граници към съседния имот при отклонение от южната посока до 45 градуса УПИ

5.2.на дворищно-регулационната граница към съседни УПИ само при наличие на:

5.2.1. нотариално заверено съгласие от собствениците на съседния имот, когато същият е частна собственост;

5.2.2.писмено положително становище на Кмета на община Карнобат, когато съседният имот е общинска собственост;

5.2.3.писмено положително съгласие на Областен управител, когато съседният имот е държавна собственост

6. Върху преместваеми обекти не се допуска поставяне на рекламни съоръжения, рекламноинформационни елементи и брандиране.

7. В границите на групови недвижими културни ценности, в имоти с единични недвижими културни ценности и в охранителната им зона по ЗКН, разрешение за поставяне се издава след положително становище на Министерство на културата

8. За обектите по чл.28, т.2.6 от наредбата /маси за сервиране пред заведения за хранене и развлечения/ се допуска временно поставяне на ветрозащитни прегради (мобилни), които не могат да бъдат свързани със земята, с височина до 2,50 м. Видът и конфигурацията за разположение се доказват със схема и техническо предложение за материал и цвят, които подлежат на одобряването им от главния архитект.

8.1. При заемане на площ по чл.28, т.2.6 от наредбата /маси за сервиране пред заведения за хранене и развлечения/ следва да се спазват изискванията за осигуряване на свободна зона за достъп на моторни превозни средства със специален режим, транспортни средства за зареждане на търговски обекти и свободно движение на пешеходци, съгласно Закона за движение по пътищата.

**III. Правила за поставяне на маси за консумация към съществуващи обекти (преместваеми и постоянни)**

1. Маси за сервиране на открито към съществуващи в прилежащи сгради ЗОХ се разполагат върху тротоари по транспортни улици при осигуряване на свободна за преминаване на пешеходци широчина от минимум 1,50 м, като при задънени улици свободната за преминаване на пешеходци широчина на тротоара е допустимо да бъде до 0,75 м.

2. Маси за консумация на открито се разполагат върху части от пешеходни улици и площади, спрямо тяхната  ос, при осигуряване на необходимата свободна широчина за преминаване на автомобили със специален режим/минимум 3,50 м/, въз основа на цялостна схема, съгласувана с контролните органи.

3. Не се допуска да се поставят маси за открито сервиране на тротоари по-тесни от 3 метра и на площ по-малко от 3 кв.м – за обекти, подлежащи на категоризиране, съгласно Закона за туризма и на площ по-малко от 2 кв. м – за обекти, които не подлежат на категоризиране, съгласно Закона за туризма.

4. Маси за консумация, разположени върху части от тротоари, пешеходни улици и площади, могат да се покриват  само с  леки преместваеми слънцезащитни устройства с подвижна, отваряема конструкция като чадъри, сенници и др., чиято носеща конструкция не е трайно свързана с терена и без да се нарушава тротоарната настилка.

5. Масите за консумация на открито задължително се  обезопасяват към уличното платно с подходящи предпазни декоративни елементи след съгласуване на техния вид, цвят и материал с главния архитект.

6. Маси за консумация, разположени върху части от тротоари, пешеходни улици и площади, могат да се разполагат само пред фасадата на собствен търговски обект в зоната ограничена от страничните преградни зидове към уличната регулация.

7. Не се допуска да се поставят маси за открито сервиране пред фасадата на съседни търговски обекти, освен в случаите, когато е на лице нотариално заверено съгласие от собствениците на тези търговски обекти.

8. Когато за обслужване на заведението се предлага допълнително поставяне на хладилна витрина, която не представлява самостоятелен търговски обект нейното местоположение се определя със схемата за разполагане на маси без да се нарушава целостта на настилката.

9.Масите за открито сервиране се поставят най-много на 6 метра от обекта за хранене и развлечение, който обслужват и на не по-малко от 1,5 м от външния ръб на тротоара на обслужващи улици или на 0,75 от външен ръб на тротоара на задънени улици , с изключение на случаите когато са в територия на пешеходни зони.

10. Не се допуска покриване, заграждане със стъклени и плътни стени, прегради и постоянни покриви на определените по тази наредба зони за поставяне на хладилни витрини към заведения за хранене и маси за открито сервиране.

11. Одобряването на схеми и поставянето на маси за открито сервиране, хладилни витрини и други такива в прилежащи площи на съществуващи сгради, определени по смисъла на приложение №1 към чл.21 от Наредба № 7/2003г. за ПНУОВТУЗ, става само след положително решение на Общото събрание на етажната собственост, взето по реда на Закона за управление на етажната собственост.

12. Маси за консумация на открито могат да се разполагат и в поземлени имоти или урегулирани поземлени имоти, в които се намира сградата на основния търговски обект, при спазване на следните изисквания:

12.1. Да заемат площ само пред фасадата на основния търговски обект

12.2. Изключение от правилото по т.11, се допуска само при наличие на нотариално заверено съгласие от собствениците на  обекти, пред които се разполагат маси.

12.3. В УПИ масите за консумация на открито се разполагат така, че да не нарушават минимално необходимите съгласно изискванията на действащата нормативна уредба за УПИ озеленени площи

13. Масите за открито сервиране, хладилни витрини към обекти за хранене, които не представляват самостоятелни обекти, слънцезащитни покрития и декоративни ограждащи елементи се поставят въз основа на одобрена схема от гл. архитект на общината.

14. Схемите за разполагане на маси за открито представляват ситуационен план с обозначени размери на предвиденото за поставяне обзавеждане, отстояния до съществуващи сгради и до регулационни граници. Схемата следва да посочи с точни размери заеманата площ, включваща площта за поставяне на маси за открито сервиране, хладилни витрини към обекта, ограждани елементи, както и прилежащите територии, необходими за обслужване на масите за открито сервиране по външен контур, ограждащ съоръженията, отразени в схемата.

15. Копие от одобрената схема се поставя на видно място в обекта.

16. Разрешение за поставяне може да бъде издадено само за преместваеми обекти за които има одобрена схема.

**ІV.   Правила за** **разполагане на рекламни елементи върху тротоари и в поземлени имоти:**

1. Самостоятелните рекламни елементи се класифицират според рекламната си площ (едностранна) като:

1.1.        Рекламни елементи с площ от 9 м2 до 12 м2;

1.2.        Рекламни елементи с площ от 4 м2 до 9 м2;

1.3.        Рекламни елементи с площ от 2 м2 до 4 м2;

1.4.        Рекламни елементи с площ до 2 м2.

2. Елементите по т. 1.1. се поставят на разстояния по т.3., увеличени с 30%.

3.  Елементите по т. 1.2. се поставят на разстояние:  
- ≥50,00 м преди и ≥30.00 м след кръстовище;  
- ≥50.00 м до друг рекламен елемент с по-малка плош;

- ≥60,00 м от тотем, разположен в публична общинска собственост;

- ≥4,50 м от нивото на прилежащия терен до долния ръб на рекламното пано;

- между два рекламни елемента от същия вид при градски магистрали и булеварди:

1) I-ви клас - ≥300,00 м.;

2) II-ри клас - ≥200,00 м.;

3) III-ти клас - ≥150,00 м.

4.  Елементите по т. 1.3. се поставят на разстояние:

- ≥30,00 м преди кръстовище на улица от първостепенната улична мрежа;

- ≥15 м преди кръстовища на улица от второстепенната улична мрежа;

- ≥10,00 м след кръстовище на улица от първостепенната улична мрежа;

- ≥6 м след кръстовище на улица от второстепенната улична мрежа;

- ≥ 1,00 м от бордюрната линия;

- ≥60 м на разстояние от тотем, разположен в публична общинска собственост;

- ≥2,50 м от нивото на прилежащия терен до долния ръб на рекламното пано;

- между два рекламни елемента от същия вид при булеварди:

1) I-ви клас - ≥ 100,00 м.;  
2) II-ри клас - ≥80,00 м.;

3) III-ти и IV-ти клас и второстепенната улична мрежа - ≥60,00 м.

5.  Елементите по т. 1.4 се поставят по одобрена схема при спазване на изискванията за елементи по 1.2. на разстояние не по-малко от 15 м един от друг.

6.       При определяне на разстоянието до регулационните линии или имотни граници на елементите по т. 1.1 и 1.2 и 1.3., разположени в поземлени имоти, се прилагат нормативите за разполагане на застрояване със съответната височина в поземления имот (по отношение на класа улица, разстояния до регулационни и имотни граници, до съществуващо или предвидено по подробен устройствен план застрояване в съседни имоти).

7.       Разстоянието при разполагане на елементите по т. 1.1, 1.2 и 1.3 се измерва от проекцията на рекламния елемент върху терена и до най-високата точка на елемента.

8.      Рекламни елементи върху калкани на сгради и стени без отвори се поставят на разстояние:

- ≥2,50 м от нивото на терена;

- ≤0,15 м. от повърхността на калкана (за елемента);

- ≤1,50 м от повърхността на калкана (за стойките за осветлението му).

Правилата по т. 2 се прилагат и за фирмените тотеми.

### Приложение № 2

**ОБЕМ И СЪДЪРЖАНИЕ НА ПРОЕКТНА ДОКУМЕНТАЦИЯ, ПО КОЯТО СЕ ИЗДАВА РАЗРЕШЕНИЕ ЗА ПОСТАВЯНЕ НА ПРЕМЕСТВАЕМИ ОБЕКТИ, ЕЛЕМЕНТИ НА ГРАДСКО ОБЗАВЕЖДАНЕ. РЕКЛАМНИ И ИНФОРМАЦИОННИ ЕЛЕМЕНТИ**

**1. За преместваеми обекти по индивидуален проект**

1.1. Архитектурна част:

1.1.1. Ситуационно решение в М 1:500 или 1:200, изясняващо графично и с коти разполагането на обекта в план, отстояния до прилежащите регулационни линии, до други преместваеми обекти. рекламни елементи и ограничители в градската среда (стълбове, шахти, дървета и др.), подходи, входове и рампи към прилежащи обществено-обслужващи или жилищни обекти с траен устройствен статут. В случаите. в които се изисква схема за поставяне, ситуационното решение се изработва в съответствие с одобрената схема, като се прилага копие от нея и съгласуване с експлоатиращите дружества на инженерната инфраструктура;

1.1.2. Разпределение, фасади, характерни хоризонтални и вертикални разрези в М 1:50, 1:20, 1:10;

1.1.3. Детайли в подходящ мащаб:

1.1.4. Обяснителна записка.

1.2. Дизайнерска част:

1.2.1. Начин на обзавеждане;

1.2.2. Проект за графично и цветово оформление;

1.2.3. Други допълнителни материали (визуализации, перспективи, макети, колажи и др. доказващи адаптиране на обекта в градската среда -по избор на проектанта);

1.3. Инженерна част:

1.3.1. Конструктивен проект, включително за фундамента на обекта и план за безопасност и здраве, изготвен съгласно изискванията на Наредба № 2/26.02.2004 г. за минималните изисквания за здравословни и безопасни условия на труд при извършване на строително-монтажни работи;

1.3.2. Проект за ел. инсталации с указан начин на захранване;

1.3.3. Проект за ВиК и начин на захранване;

1.3.4. Проект за ОиВ;

1.3.5. Проект по част „Геодезия" - трасировъчен план, представен и в \*.dwg формат и разработен в обхват мин. 50 м. във всички посоки, придружен с геодезически координати (БГС 2005 и GPS-координати).

1.3.6. Заснемане и експертна оценка на растителността или декларация за липса на дървесна растителност, заверена от компетентния административен орган.

Забележки:

1. Проектите по т. 1.3.2., 1.3.3. и 1.3.4. се представят само ако се предвижда съответното захранване;

2. Изискванията по т. 1.1.1. се отнасят и за обекти по типов проект.

**2. За увеселителни преместваеми обекти по индивидуален проект**

2.1. Документацията, изискуема по т. 1.

2.2. Проектна и техническа документация на съоръженията, предоставена от производителя, предварително съгласувани с органите по пожарна безопасност и санитарен контрол, комплектувани както следва:

2.2.1. Чертежи и параметри на конструкцията, както и на необходимите обслужващи помещения, договори за присъединяване към ВиК и ел. мрежите с временни инженерни връзки;

2.2.2. Изисквания към терена, включително уплътняване и дренаж при неблагоприятни атмосферни условия;

2.2.3. Подробни чертежи на важни компоненти и съставни части, монтажни схеми и др.;

2.2.4. Системи за безопасно функциониране, ограничители на скоростта, аварийни спирачки, контрол на достъпа до пултове за управление и др. /списък на системите и описание на тяхното действие/;

2.2.5. Мероприятия за обезопасяване на електрическата инсталация на съоръженията;

2.3. Технически изисквания на производителя при извършване монтажа на съоръженията;

2.4. Сертификат от независим орган за контрол за съответствие с БДС ЕN 13814.

2.4.1. За безопасност на конструкцията;

2.4.2. За безопасност на ел. захранването /ако има такова/.

2.5. Доклад за съответствие със съществените изисквания към строежите.

2.6. Декларация за извършване на монтажа от правоспособен изпълнител.

**3. За елементи на градско обзавеждане**

За елементи на градско обзавеждане могат да бъдат изисквани и редуцирани като обем и форма на представяне проекти или сертификати. спрямо описаното в т. 1, съобразно спецификата на обекта.

**4. За покривна реклама, реклама върху калкани на сгради и фирмени надписи**.

4.1. Архитектурна част:

4.1.1. Ситуационно решение в М 1:1000 - изяснява местоположението на сградата и разполагането в план на рекламното съоръжение спрямо нея;

4.1.2. Фасадно и планово решение в М 1:100, 1:50 или 1:20 - показва местоположението и параметрите на рекламния елемент спрямо фасадата и плана на сградата.

4.1.3. Обяснителна записка.

4.2. Дизайнерска част:

4.2.1. За покривна реклама - лого на фирмата и детайли на буквите, начин на закрепване и др.;

4.2.2. Проект за графично и цветово оформление:

4.2.3. Други допълнителни материали (перспективи, макети, колажи и др. доказващи адаптиране на обекта в градската среда - по избор на проектанта);

4.3. Инженерна част:

4.3.1. Конструктивен проект и план за безопасност и здраве;

4.3.2. Проект за ел. инсталации с указан начин на захранване;

Забележка:

В зависимост от вида на фирмения надпис, могат да бъдат изисквани редуцирани като обем проектни материали по преценка на одобряващия орган.

**5. За самостоятелни рекламни елементи по индивидуален проект:**

5.1. Архитектурна част:

5.1.1. Схема за поставяне или скица с указан начин на поставяне в М 1:1000 или 1:500 - изяснява графично и с коти разполагането на обекта в план, отстояния до прилежащите регулационни линии, до съществуващи преместваеми обекти, рекламни, информационни елементи и други ограничители в градската среда (стълбове, шахти, дървета), подходи, входове и рампи към прилежащи обществено-обслужващи или жилищни обекти с траен устройствен статут;

5.1.2. Фасадно решение - показва вида и параметрите на рекламния елемент;

5.1.3. Детайли в подходящ мащаб;

5. 1.4. Обяснителна записка.

5.2. Дизайнерска част:

5.2.1. Проект за графично и цветово оформление;

5.2.2. Допълнителни материали (фотомонтажи, перспективи, колажи и др. доказващи адаптиране на обекта в градската среда и спрямо съществуващите РИЕ и ПО);

5.3. Инженерна част:

5.3.1. Конструктивен проект, включително за фундамента на обекта с част план за безопасност и здраве;

5.3.2. Проект за ел. инсталации с указан начин на захранване (ако има такова);

5.3.3. Част геодезия - трасировъчен план, представен в \*.dwg формат и разработен в обхват мин. 50 м. във всички посоки, с оглед осигуряване на минималните сервитути до друг преместваем обект или рекламен елемент от схемата на община Карнобат.

Забележка:

Изискванията по т. 5.1.1. и т. 5.3.3. се отнасят и за елементи по типов проект.

**6. За фирмени информационно-указателни табели:**

6.1. Схема за поставяне;

6.2. Типов проект;

6.3. Текстово и графично съдържание;

6.4. Визуализация, фотоматериали и др.

**7. За предпазна мрежа е рекламно послание, при реставрационни и ремонтно-възстановителни работи по фасади на сгради**

7.1. Архитектурен проект за фасадна реставрация и/или ремонтно-възстановителни работи, който обхваща:

7.1.1. Състояние на фасадата към момента - фото-документация и описание на засегнати участъци и детайли за ремонт и възстановяване;

7.1.2. Проект за реставрация и цветово оформление на цялата фасада и нейните елементи - дограма, детайли (еркери, балконски парапети, цокли, корнизи, фризове, пиластри, фронтони и др.) в М 1:50 или М 1:100, придружени с каталожен номер на боите от картела на производителя;

7.1.3. Цветен фотомонтаж (визуализация), доказващ адаптация на реновираната сграда към прилежащото застрояване, по преценка на проектанта - силуетно решение;

7.1.4. Обяснителна записка, с която са определени: технология за изпълнение на възстановителните работи и мерките за топлинна ефективност, използвани материали;

7.1.5. План-график за изпълнение на предвиденото в предходните строително-монтажни работи.

7.2. Дизайнерски проект за оформление на предпазната мрежа с реклама.

7.3. План за безопасност и здраве.

**8. За готов промишлен продукт на преместваем обект, на рекламен или информационен елемент или на елемент на градско обзавеждане, за който не е утвърден типов проект.**

8.1. Архитектурна, дизайнерска и инженерна части - съгласно изискванията на предходните точки.

8.2. Сертификат за качество на конструкцията и използваните материали, съгласно изискванията на български и/или международни стандарти, съответно преведени, подписани и подпечатани от правоспособни лица, съгласно изискванията на [Закона за устройство на територията](https://legislation.apis.bg/doc/473252/0/) и на [Закона за камарите на архитектите и инженерите в инвестиционното проектиране](https://legislation.apis.bg/doc/9341/0/).

8.3. Декларация от възложителя (изпълнителя) за изпълнение и експлоатация на обекта в съответствие с изискванията на наредбата, одобрените проекти и план за безопасност и здраве.

### Приложение № 3

**ОБЕМ И СЪДЪРЖАНИЕ НА ПРОЕКТНА ДОКУМЕНТАЦИЯ ЗА ИЗДАВАНЕ НА РАЗРЕШЕНИЕ ЗА ПОСТАВЯНЕ НА МОНУМЕНТАЛНО-ДЕКОРАТИВНИ ЕЛЕМЕНТИ**

**1. За свободно стоящи монументално-декоративни елементи проектната документация се комплектува както следва:**

1.1. Архитектурна и художествена част, съдържаща:

1.1.1. ситуация, изработена върху актуална кадастрална основа в М 1:500;

1.1.2. чертежи в подходящ мащаб с изгледи на паметника от всички страни и необходимите котировки, изясняващи обемно-пространственото решение;

1.1.3. настилки, озеленяване и благоустрояване на прилежащи площи;

1.1.4. обемно-пластично решение на монумента;

1.1.5. визуализации, доказващи адаптация на паметника в градската среда (3D, фотомонтажи и др.);

1.1.6. обяснителна записка;

1.1.7. графично оформление на текста, в т. ч. шрифт, големина, разрядка, начин на изпълнение и материал.

1.2. Конструктивна част, включително за фундамента на обекта, съдържаща:

1.2.1. чертежи в подходящ мащаб, изясняващи вида, материалите и параметрите на носещата конструкция, кофражни, арматурни планове и статика;

1.2.2. обяснителна записка;

1.2.3. план за безопасност и здраве.

1.3. Част електро (ако има осветление на паметника).

**2. За паметни плочи и барелефи върху фасади на сгради проектната документация се комплектува както следва:**

2.1. Архитектурна част;

2.1.1. ситуация, изработена върху актуална кадастрална основа;

2.1.2. фасада на сградата и местоположението на паметната плоча или барелефа с котировки;

2.1.3. визуализации, фотомонтажи и др.;

2.1.4. обяснителна записка;

2.1.5. графично оформление на текста, в т. ч. шрифт, големина, разрядка, начин на изпълнение и материал.

2.2. Конструктивно становище.

2.3. Част електро (ако има осветление).

Забележка:

Всички части на проектите се подписват и подпечатват от правоспособни проектанти, съгласно изискванията на [Закона за камарите на архитектите и инженерите в инвестиционното проектиране](https://legislation.apis.bg/doc/9341/0/), а обемно-пластичното решение се подписва от правоспособен скулптор.

### Приложение № 4

**ПУБЛИЧЕН РЕГИСТЪР НА РАЗРЕШЕНИЯТА ЗА ПОСТАВЯНЕ НА ПРЕМЕСТВАЕМИ ОБЕКТИ И НА РЕКЛАМНИ ЕЛЕМЕНТИ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| № по ред в схемата | Вид на ПО | Функция на ПО | Покрита площ | Открита площ | Одобрен проект | Разрешение за поставяне | Титуляр | Забележки |
| 1 | 2 | 3 | 4 | 5 | 6 | 7 | 8 | 9 |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |